«Ифлосланган» футбол ёки миллионлар ўйинидаги қинғирликлар - Спорт UZ - Скачать музыку бесплатно новинки музыки 2016-2017\nБарчага маълумки, футбол ўта жозибали спорт тури бўлгани учун ҳам жуда кўп сонли мухлисларга эга. Аммо финтлар, дриблинглар, чиройли алдаб ўтишлар, такрорланмас голларга бой ушбу спорт турида баъзида қинғирликлар ҳам учраб туради. Қуйида ана шулар ҳақида ҳикоя қиламиз. Чикен-гейт 2011 йили Мексика терма жамоасининг бир йўла беш футболчиси, шу жумладан, Гильермо Очоа ҳам навбатдаги допинг-назоратдан ўта олишмади. Чунки уларнинг қонидан тақиқланган кленбутерол унсури топилганди. Маълумки, бу унсур мушаклар фаолиятини кучайтиришга хизмат қилади. Эътиборлиси шундаки, бу можаро КОНКАКАФнинг «Олтин кубоги» роса авжига чиққан июнь ойида рўй берганди. Шунда Мексика футбол федерацияси вакиллари ўртага чиқиб, бу модда футболчилар танасига муддати ўтиб қолган товуқ гўшти орқали тушиб қолганини баҳона қилишди. Шуниси қизиқки, раддия қанчалик ғайритабиий бўлмасин, футболчилар жазодан қутилиб қолишди. Мексика терма жамоаси эса ўша турнирда бош мукофотга эга чиқди. Ҳуштакли порахўрлар Бразилия футболидаги энг йирик футбол можароси 2005 йилда кузатилган. Ўшанда мамлакат чемпионатида фаолият юритувчи икки ҳакам - Эдилсон Перейра ди Карвальо ва Паулу Жозе Данелонлар тергов учун полиция маҳкамасига олиб келинади. Уларга қарши тўпланган далиллар шу қадар асосли эдики, иккала ҳакам ҳам чор-ночор мамлакат олий дивизионидаги бир қатор ўйинлар натижасига таъсир кўрсатиш учун катта миқдорда пора олишганига иқрор бўлишади. Маълум бўлишича, бу «олғир» ҳакамларни тотализатордан пул ишлашни мақсад қилган маҳаллий бир «тадбиркор» ёллаган экан. Бунинг натижасида шубҳа остида қолган бир неча ўйинлар ҳисоби йўққа чиқарилди. Кальчиоскомессе Евро-2012 баҳслари бошланиши арафасида Италия полицияси кетма-кет ҳибсга олишларни амалга ошира бошлади. Зеро, мамлакат футболида шубҳали ўйинлар сони ҳаддан ортиқ кўпайиб кетганди. Хуллас, гумон остида қўлга олинганлар орасида «Аталанта» сардори Кристиано Дони ва Италия терма жамоасининг собиқ аъзоси Жузеппе Синьорилар ҳам бор эди. Айтганча, терговлар оқибатида «Аталанта» ва «Сиена» сингари клублар жаримага тортилиб, муҳим очколардан маҳрум бўлишди. Чемпионлик учун конверт 1993 йилнинг май ойида «Марсель» клуби навбатдаги чемпионлик унвонига жуда яқин турганди. Бунинг учун жамоа аъзолари «Валансьен»ни мағлуб этишса, бас эди. Кутилганидек, учрашувда «Марсел»нинг қўли баланд келди. Аммо кейинроқ маълум бўлишича, марселликлар ғалабага ғайриқонуний йўл билан эришишган экан. Гап шундаки, натижадан шубҳаланган француз полицияси Кристоф Робернинг ўйини тинтув қилиб, пул солиб қаппайтирилган каттагина конверт топиб олади. «Валансьень» сардори ҳарчанд уринмасин, охир-оқибат, бу пуллар «Марсел»дан олинган пора эканига иқрор бўлди. Унга эса пулларни «Марсель» президенти Бернар Тапи берган экан. Хуллас, сирнинг ошкор бўлиши натижасида «Марсель» еврокубокларда бир йилгача қатнашиш ҳуқуқидан маҳрум бўлди. Шунингдек, клуб УЕФА суперкубоги ва қитъалараро кубокдан ҳам четлатилди. Панжара ортидаги «масхарабоз» Қизиғи шундаки, ҳатто маҳаллий футболи у қадар оммавий бўлмаган Австралия ҳам тотализаторлар «ҳужуми»га дучор бўлган. Аниқроғи, 2013 йили келишилган ўйинларни ташкил қилишда айбланиб, яримпрофессионал ҳисобланган «Саутерн Старз» клубининг беш нафар аъзоси қўлга олинади. Маълум бўлишича, уларни Сегаран Субрамани исмли масхарабоз бўлиб ишловчи кимса йўлдан урган экан. Тергов-суриштирув ишлари якунида масхарабоз бир йиллик қамоққа ҳукм қилинди. Аммо у «ўтириб чиқиб» бўлса-да, барибир, 2 миллионлик ютуқни қўлга киритди. Буюк жума можароси Ишониш қийин-у, аммо «Манчестер Юнайтед» ва «Ливерпуль» каби клублар ҳам ўзаро келишилган ўйин ўтказишган. Бу воқеа олис 1915 йилда бўлиб ўтганди. Ўшанда манкунианликлар қуйи дивизионга тушиб кетиш хавфи остида қолишади ва уларга очко сув ва ҳаводек зарур эди. Мерсисайдликлар эса бу вақтда жадвал ўртасида мустаҳкам туришганди. Шунда «МЮ»нинг етакчи ўйинчилари рақиблардан ёрдам сўрашади ва устига-устак, букмекерлик идораларига пул ҳам тикишади. Ўйин футболчилар келишганидек, 2:0 ҳисобида «МЮ»нинг фойдасига ҳал бўлади. Аммо футболчилар майдонда шундай ҳаракат қилишадики, учрашув ҳисоби келишилганлиги яққол сезилиб қолади. Кальчополи Бутунжаҳон футболи тарихидаги энг катта, шов-шувли воқеалардан бири Италияда, 2006 йилда кузатилган. Тўғрироғи, коррупцияга алоқадор ишлар туфайли «Ювентус» клуби иккита чемпионлик унвонидан маҳрум қилиниб, «В» серияга тушириб юборилди. Жазога шунингдек, «Милан», «Лацио», «Фиорентина» ва «Реджина» клублари ҳам тортилишди. Германиялик виждонсиз 2005 йил бошларида Германия оддийгина бир ҳакамнинг қинғир ишларидан лол бўлиб қолди. Чунки, Роберт Хойцер исмли бу кимса букмекерлик идораларига пул тикиб, катта маблағ орттириб олиш ниятида бир қатор учрашувлар натижасига таъсир ўтказиб келган экан. Масалан, у «Гамбург» ва «Падерборн» жамоалари ўртасидаги учрашувда ўз ниятини амалга ошириш учун Эмиль Мпензани асоссиз равишда майдондан четлатиб, яна иккита пенальти ҳам белгилаган. Муҳими, тергов якунига кўра Хойцер қилмишига яраша жазоланди: у 29 ой қамоқда ўтирди. Актёрми ёки Ривалдо? Бизнингча, футбол майдонида симуляциядан хунукроқ ҳолат бўлмаса керак. Аммо шундай бўлсада, футболчилар бот-бот бу ярамас ишга қўл уриб туришади. Ҳаттоки, машҳур футболчилар ҳам. Жумладан, бутун дунёга танилган бразилиялик Ривалдо ҳам 2002 йили Жанубий Корея ва Япония майдонларида ўтган мундиал чоғида дунё ишқибозлари нафратига учради. Аниқроғи, Туркия-Бразилия ўйини чоғида Ҳоқон Унсал бурчакда турган Ривалдо томон тўпни тепиб юборади. Копток эса кутилмаганда, Ривалдонинг белига тегади. Албатта, кучсизгина зарба билан. Лекин Ривалдо буни ҳакам кўрмай қолганидан фойдаланиб, юзини чангаллаганча, ерга ётиб олади. Бразилиялик «жабрдийда» ролини шундай ўхшатиб ижро этадики, натижада Унсал ҳакамдан қизил карточка олиб, майдондан чиқиб кетади. Тўғри, ўйиндан кейин бразилиялик симуляциядан фойдаланганини тан олади. Аммо шу билан бирга, рақиби ҳам ноҳақ эканини юзсизларча рўкач қилади. «Илоҳий қўл» ЖЧ-1986нинг чорак финалида аргентиналик Диего Марадона томонидан «Илоҳий қўл» ёрдамида урилган гол ҳалигача англиялик футбол ишқибозлари қалбини яралаб келади. Бу гол аслида қоидабузиш эвазига урилганини барча кўрган. Фақат ҳакам эмас. Мазкур вазиятда тўп Англия терма жамоаси ҳимоячисининг оёғига тегиб, ташқарига чиқиб кетаётганди. Аммо Марадона эпчиллик қилиб, сакрайди-да, худди бош билан зарба бераётгандек ҳаракат қилиб, чап қўли ёрдамида тўпни дарвозага йўллайди. И.Раҳимов тайёрлади


Даниэль Аггер футболчилик фаолиятини якунлади - Спорт UZ - Скачать музыку бесплатно новинки музыки 2016-2017\nАнглиянинг «Ливерпуль» клуби собиқ ҳимоячиси Даниэль Аггер профессионал фаолиятини якунлаганини эълон қилди. Бу ҳақда у Twitter’даги саҳифасида ёзиб қолдирган. «Ҳаммага миннатдорчилик билдираман. Бу жуда қайғули, бироқ фаолиятни якунлаш ҳақидаги қарор — энг тўғри йўл. Фаолиятим билан фахрланаман», — дейилади хабарда. Эслатиб ўтамиз, Аггер 2005—2015 йилларда «Ливерпуль» таркибида тўп сурган. - деб хабар бермоқда Stadion.uz нашри.


BMW автомобили эгаси уни 2 йил таъмирлади ва барча носозликлар рўйхатини кузовга туширди » Yangiliklar agregatori - OXO.UZ\nBMW автомобили эгаси уни 2 йил таъмирлади ва барча носозликлар рўйхатини кузовга туширди\nЭстониялик эркак 2016 йилнинг сентябрь ойида еттинчи серияли BMW автомобилини 123 минг еврога сотиб олган. Автосалон эркакка 12 минг километр масофани босиб ўтган кўргазма намунасини сотган. Шу кундан бошлаб эркакда кўнгилсизликлар бошланди, деб ёзмоқда Meduza.\nМашина 18 минг километр масофани босиб ўтгач, ҳайдовчи ўриндиғининг вентиляцияси ишдан чиққан.\n20 минг километрдан кейин автомобиль томидаги люк бузилган. 23 минг километрли марра забт этилгач, двигателни совутувчи суюқлик найчаси ишдан чиққан.\nУлов 27 минг километр масофа юрганидан сўнг унинг эгаси термостатни алмаштиришга ҳамда ионизатор ва армонизаторни таъмирлашга мажбур бўлган.\nBMW 30 минг километрли кўрсаткичга эришганда ҳайдовчи ўриндиғининг электр симларида носозлик юзага келган. 40 минг километрли маррада рақамли ускуналар панели ишдан чиққан.\nКейин эса ҳолат бунданда ёмонлашган. 45 минг километрда двигатель, 50 минг километрда рул ҳалқаси бузилган. 52 минг километр масофадан кейин салонда қандайдир овоз чиқа бошлаган. 52,7 минг километрда барча сенсорлар ишида барқарорлик йўқолган. Машина 54 минг километр масофа босиб ўтгач, пневматик ўқ компрессорида носозлик кузатилган.\nАвтомобиль эгасининг айтишича, харажатларнинг бир қисми кафолат пули ҳисобидан қопланган. Бундан ташқари, эркак икки йил ичида машинанинг навбатдаги носозлигидан кейин 25 марта такси чақиришга мажбур бўлган. Машинанинг эгаси уни қайтариб, пулнинг бир қисмини олмоқчи бўлган, бироқ унга 67,5 минг евро таклиф қилинган. Эркак эса ҳеч бўлмаганда 85 минг евро олишни истаган.\nШунда эркак кўрган зарарини бошқа усулда қоплашга қарор қилган. У икки йил ичида автомобилда юзага келган барча муаммоларнинг рўйхатини тузган ва уларни BMW’нинг кузовига туширган. Рўйхатнинг ёнига «Машинанинг нархи — 122700 евро ва бу пулларга сиз олишинингиз мумкин бўлган нарсалар» ҳамда «Капот остида 450 ой кучи бўлиши керак, бироқ ҳақиқатда у ерда фақат битта от кучи бор, у ҳам аранг ишлайди», деб ёзган. Мурожаат бевосита BMW компаниясига йўналтирилган.\nХитойлик эркак Porsche сотиб олиш учун ибодатхонани 85 минг долларга чув туширди\nТошкентдан Қозон ва Омск шаҳарларига автобус қатнови йўлга қўйилади\nИчкиликбозлик сабаб аҳолиси энг кўп вафот этаётган давлат маълум қилинди


«Бу тақдирнинг туҳфаси»: Том Хэнкс, Шэрон Стоун ва қанд касали билан яшаётган бошқа юлдузлар (фото) - Daryo\n18:22, 19.02.2021 19490\n«Бу тақдирнинг туҳфаси»: Том Хэнкс, Шэрон Стоун ва қанд касали билан яшаётган бошқа юлдузлар (фото)\nБаъзи касалликларни бутунлай даволашнинг имкони бўлмаса-да, улар билан ҳам нормал ҳаёт кечириш мумкин. Қандли диабет касаллиги ҳам шулар жумласидандир. Касаллик аниқлангандан кейин ҳам ўзини хотиржам тутган юлдузлар бу борада ортиқча ташвишланмайди. Улар иложи борича парҳез, спорт ва вақтида дам олишга амал қилади.\n«Оскар» мукофоти соҳиби 2013 йилда қандли диабет ҳақида сўз очган эди. Маълум бўлишича, актёр 1992 йилдан буён касаллик билан курашиб келган ва кейинчалик у касалликнинг иккинчи тоифасига ўтган. Бунга асосий сабаблардан бири — доимий суратга тушиш ишлари учун парҳез тутиш ҳамда вазндаги кучли ўзгаришлардир. «Мен безовта қилаётган белгиларга эътиборсиз бўлган, натижада касаллик ташхисини олган дангаса америкаликларнинг авлодиданман… Бу аҳмоқликнинг ўзгинаси», − дейди актёр. У касаллик билан яшашга кўникди ва ҳозирда ўзини жуда яхши ҳис қилмоқда.\nАктриса 19 ёшидаёқ қанд касали ҳақида билиб, дарҳол парҳез қилишни бошлаган ва ҳозиргача бунга амал қилади. Аввалига у тез орада вафот этишини тан олган эди. Аммо буни тақдирнинг бир совғаси ҳамда соғлом турмуш тарзини олиб боришга ишора сифатида қабул қилди.\nФото: «канал 5»\nАктриса қандли диабетнинг биринчи тоифаси билан касалланган. У мунтазам равишда инсулин дозасини қабул қилади. Актриса гўзал кўринишнинг сири нимада, деган саволга: «Ҳеч қандай сир йўқ. Мен керак бўлган барча ишни қиламан: тўғри овқатланиш, ухлаш ва спорт билан шуғулланиш. Мен жуда ҳам бахтлиман», — дея жавоб берган.\n«Юлдузлар жанги» режиссёри Вьетнамда хизматни ўташ учун тиббий кўрикдан ўтаётганда қанд касалининг иккинчи тоифасида эканлигини билган. Эҳтимол, касаллик отаси ёки бобосидан ўтгандир.\nҲинд актрисаси Приянка Чопранинг турмуш ўртоғи 13 йилдан буён қанд касали билан яшаб келмоқда. «Ушбу касаллик мени тамом қилиши мумкин эди, шукрки, бундай бўлмади. Одатдагидек ҳаёт кечираман, мунтазам равишда қондаги қанд миқдорини ўлчайман ва инсулин қабул қиламан», − дейди Жонас.\nХонанда 2013 йилдан буён касаллик билан яшаб келмоқда. Унинг ҳатто жонлантириш бўлимига тушиб қолган вақтлари ҳам бўлган. Шундан кейин у тўғри овқатланиш, спиртли ичимликлар ва чекишни ташлашни ўрганди. Унинг мисолида даволаб бўлмайдиган касаллик билан ҳам ҳаёт кечириш мумкинлигини кўриш мумкин.\n2018 йилда актёр 50 килограмм вазн йўқотиб, барчани ҳайратга солган. Бунинг сабаби унда аниқланган иккинчи тоифа қанд касаллиги эди. Қонда қанд миқдори меъёрида бўлиши ва ўзини яхши ҳис қилиши учун актёр вазн йўқотишига тўғри келган.\nҚўшиқчи ҳомиладорлик вақтида қандли диабетга чалинган. Бундай ҳолат тез вазн ортиши туфайли тахминан 5 фоиз аёлларда учрайди. Туғруқдан кейин касаллик ҳам бартараф этилиши мумкин, аммо парҳез тутишда давом этиш керак.\nБред Питт, Ким Кардашьян ва лазерли операция ёрдамида кўриш қобилиятини тиклаган бошқа юлдузлар (фото)\nМашҳурлик учун тўлов: реабилитация марказида даволанишга мажбур бўлган Голливуд юлдузлари (фото)\nКайли Миноуг, Роберт де Ниро, Хю Жекман ва саратон ташхиси қўйилган бошқа юлдузлар (фото)\n23:55 Бугун 1078\n23:48 Бугун 772\n23:32 Бугун 2131\n23:16 Бугун 1459\n16:52, 02.12.2021 97399\n22:47, 01.12.2021 56899\n16:37, 02.12.2021 56070\n19:40, 02.12.2021 55279


Ўзбекистон олтин-валюта захиралари камайди - 20.12.2018, Sputnik Ўзбекистон\nСоф олтин-валюта захиралари — 25 291,7 миллион АҚШ долларини ташкил этди, 2018 йил 1 ноябрь ҳолатига 25 716,4 миллион АҚШ доллари бўлганди. 20.12.2018, Sputnik Ўзбекистон\nСоф олтин-валюта захиралари — 25 291,7 миллион АҚШ долларини ташкил этди, 2018 йил 1 ноябрь ҳолатига 25 716,4 миллион АҚШ доллари бўлганди.\nТОШКЕНТ, 20 дек – Sputnik. Марказий банк 2018 йил 1 декабрь ҳолатига Ўзбекистон олтин-валюта захиралари ҳақидаги маълумотни эълон қилди.\nЭслатиб ўтамиз, Марказий банк олтин-валюта захираларини самарали бошқариш мақсадида захираларнинг ялпи ва соф қийматлари ҳисоби юритади. Соф олтин-валюта захиралари тижорат банклари ва давлат бошқаруви органларининг Марказий банкда очилган ҳисобварақларидаги валюта маблағларини, яъни Марказий банкнинг ушбу ташкилотлар олдидаги мажбуриятларини ҳисобга олмайди.


Россияда янги йўл белгиси пайдо бўлади » Скачать музыку бесплатно новинки музыки 2016-2017\nРоссияда янги йўл белгиси пайдо бўлади\nКомментариев: 0 Просмотров: 510 Дата: 3-12-2015, 10:20 ELLO Россия йўлларида янги белги пайдо бўлиши ҳақида Аксакал ТВ ахборот нашри хабар бермоқда. Янги йўл белгиси юк машиналари учун ахборот-огоҳлантирув характерида бўлади. Бу белги маълум ҳудудда ифлослантирувчи тутун чиқарадиган машиналар ҳаракатланишини тақиқлайди. Белги жорий этилиши ташаббускорлари “РФда йўл ҳаракати” конгресси аъзоларидир. Янги йўл белгиси шу йил охирида пайдо бўлиши мумкин.


15 апрел 2021, Тошкент вақти: 19:03\nХитойнинг Шинжон минтақаси расмийлари мусулмонлар орасида кенг тарқалган диний маъно ташувчи исмларни тақиқлади.\nБундан кейин Шинжондаги уйғурлар ўз фарзандига Ислом¸ Қуръон¸ Макка¸ Жиҳод¸ Имом¸ Саддам¸ Ҳаж ва Мадина деган исм қўя олмайди.\nМинтақа расмийлари таъкидича¸ бу исмлар Хитой Коммунистик партияси яқинда қабул қилган “Миллий озчилик учун ном қўйиш қоидалари” деб аталган ҳужжатга мувофиқ тақиқланган.\nМинтақа маркази Урумчи полиция бошқармаси расмийлари¸ бундай исм қўйилган болалар давлат регистрациясидан ўтказилмаслиги ва уларга тиббий суғурта ва таълим берилмаслигини билдирди.\nШинжон минтақасида 10 миллиондан ошиқ уйғур¸ 1¸5 миллион қозоқ¸ 150 минг қирғиз¸ 5000 татар¸ 4000 тожик ва 1000 га яқин дунган яшайди ва уларнинг аксарияти мусулмонлардир.\nХитой режимининг ўз миллий ва диний ўзлигига қарши олиб бораëтган сиëсати йиллардан бери уйғурларнинг жиддий норозилигига сабаб бўлиб келмоқда.


Зангиота 1-сон шифохонасида 11 ойда 422 нафар чақалоқ дунёга келган – Газета.uz\nLotinchada 7 декабр 2021, 15:59 Коронавирус Жамият\nЗангиота 1-сон юқумли касалликлар шифохонаси директори ўринбосари Ҳилола Алимова айни кунда марказда 7 нафар чақалоқ, 18 ёшгача бўлган 97 нафар бола даволанаётганини маълум қилди. Бу ССВ матбуот хизмати хабар берди.\nҚайд этилишича, Covid марказнинг жонлантириш бўлимларида 2 нафар бемор бола шифокор ва ҳамшираларнинг назорати остида даво муолажаларини олмоқда.\n«Беморлар орасида 64 нафар ҳомиладор аёл ҳам бўлиб, айни кунда уларнинг 3 нафари реанимация бўлимида даволаняпти. Эътиборлиси, жорий йил бошидан буён шифохонамизда 422 нафар чақалоқ дунёга келди», — деди шифокор.\nАввалроқ, Зангиота 1-сон юқумли касалликлар шифохонаси директори Анвар Ҳусанов шифохонада 160 нафарга яқин бола даволанаётгани, касалланган ўрта ҳолатдаги бемор муолажаси учун давлат ҳисобидан 15 млн сўмгача маблағ сарфланаётгани маълум қилган эди.\nШунингдек, 4 декабрь куни Анвар Ҳусанов Зангиота юқумли касалликлар шифохонасида коронавирусга гумон қилинган, ПЗР тест тасдиқланган ва пневмонияга чалинган 737 нафар бемор даволанаётганини қайд этган. Унинг сўздларига кўра, сўнгги 10 кун ичида муассасага ўрта ҳисобда ҳар куни 85 нафар бемор қабул қилиниб, кунига уларнинг ўртача 63 нафари соғаймоқда.\n11 октябрда Зангиота 1-сон юқумли касалликлар шифохонасига 18 ёшгача бўлган 3 658 нафар бола COVID-19 ташхиси билан ётқизилган. Уларнинг энг катта қисми, яъни 1 263 нафарини 7 ёшдан 18 ёшгача бўлган болалар ташкил этган.\nШахсий тажриба. «Зангиота-2» коронавирус беморлари шифохонасида даволанганим ҳақида 13 сентябрь 2021, 13:01


Ўзбекистоннинг айрим ҳудудларида 10 май куни ёмғир ёғади - Daryo\n12:27, 09.05.2021 37637\n«Ўзгидромет» 10 май, душанба куни қандай об-ҳаво бўлишини маълум қилди.\nТошкент шаҳрида ҳаво ўзгариб туради ёғингарчилик кутилмайди. Шамол шарқдан 7—12 метр/секунд тезликда эсади. Ҳарорат кечаси 16—18 даража илиқ, кундузи 26—28 даража илиқ бўлади.\nҚорақалпоғистон, Хоразм вилоятида ҳаво ўзгариб туради, ёғингарчилик кутилмайди. Шамол шарқдан 7—12 метр/секунд тезликда эсади. Ҳарорат кечаси 15—20 даража илиқ, кундузи 28—33 даража иссиқ бўлади.\nБухоро ва Навоий вилоятларида ҳаво ўзгариб туради, ёғингарчилик кутилмайди. Шамол шарқдан 7—12 метр/секунд тезликда эсади. Ҳарорат кечаси 15—20 даража илиқ, кундузи 23—28 даража илиқ бўлади.\nТошкент, Сирдарё вилоятларида ҳаво ўзгариб туради, ёғингарчилик кутилмайди. Ғарбий шамол йўналишини ўзгартириб, шарқдан 7—12 метр/секунд тезликда эсади. Ҳарорат кечаси 13—18 даража илиқ, кундузи 23—28 даража илиқ бўлади.\nСамарқанд, Жиззах вилоятларида ҳаво ўзгариб туради, баъзи жойларда ёмғир ёғади, момақалдироқ бўлиши мумкин. Шамол ғарбдан 7—12 метр/секунд тезликда эсади. Ҳарорат кечаси 13—18 даража илиқ, кундузи 25—30 даража илиқ бўлади.\nҚашқадарё ва Сурхондарё вилоятларида ҳаво ўзгариб туради, ёғингарчилик кутилмайди. Ғарбий шамол йўналишини ўзгартириб, шарқдан 7—12 метр/секунд тезликда эсади. Ҳарорат кечаси 15—20 даража илиқ, кундузи 28—33 даража иссиқ бўлади.\nАндижон, Наманган, Фарғона вилоятларида ҳаво ўзгариб туради, баъзи жойларда ёмғир ёғади, момақалдироқ бўлиши мумкин. Шамол ғарбдан 7—12 метр/секунд тезликда эсади, баъзи жойларда 15—20 метр/секундгача кучаяди. Ҳарорат кечаси 12—17 даража илиқ, кундузи 23—28 даража илиқ бўлади.\nРеспубликанинг тоғли ҳудудларида ҳаво ўзгариб туради, баъзи жойларда ёмғир ёғади, кучли бўлиши, момақалдироқ бўлиши мумкин. Шамол ғарбдан 7—12 метр/секунд тезликда эсади, баъзи жойларда 15—20 метр/секундгача кучаяди. Ҳарорат кечаси 7—12 даража илиқ, кундузи 15—20 даража илиқ бўлади.\nЭслатиб ўтамиз, Ўзбекистон ҳудудига 5 майдан Каспий денгизининг жанубидан нам ва деярли салқин ҳаво кириб келганди.\n20:31, 04.06.2021 165834\nЎзбекистонда 1 июлдан пенсия ва нафақалар оширилади\n19:10, 11.06.2021 193849\nЖасур Умиров жазо муддатини ўтаётган вақтда қамалишига сабабчи бўлган қизга уйлангани маълум бўлди\n15:10, 29.05.2021 172305\nЭкспертиза Андижондаги 5 ойлик келин зўрланмаганини кўрсатди. Аёлнинг ўзи ҳам ёлғон кўрсатма берганини тан олган\n12:27 Бугун 0\nАҚШ Навальнийнинг заҳарланиши юзасидан Россияга қарши янги санкциялар тайёрламоқда\n12:12 Бугун 2159\n«Реанимация бўлимлари деярли тўлган». Сўнгги кунларда Зангиотадаги шифохонага мурожаатлар сони икки баробарга ошгани маълум қилинди\n12:06 Бугун 645\nЎзбекистонда тўрт йил ичида 6 мингдан ортиқ кўп квартирали уй-жойлар мукаммал таъмирланади\n12:00 Бугун 1311\nMinerva City’нинг хонадон эгалари Дубай сари йўл олишга тайёр!\n03:11, 20.06.2021 103418\nБектемир Мелиқўзиев профессионал боксдаги 8-жангида кутилмаганда нокаутга учради\n16:52, 20.06.2021 84148\n«Наркотикдан ўлди, суиқасд бўлган дейишади, аммо…». Охунжон Мадалиевнинг сирли ўлимига нима сабаб бўлган? (видео)\n22:37, 19.06.2021 80715\nInstagram: Келин-куёв устидан пул сочилган дабдабали тўй, уйланиш учун қиз излаётган Ёрқинхўжа Умаров, Юлдуз Усмонова қаерга учиб кетди?\n17:11, 20.06.2021 58980\nАндижонда ҳайдовчи Spark капотида ЙПХ ходимини 60 метрча судраб кетди


Қуръони карим таърифи - Forum\nForum » So'zlashuv maydonchasi / Беседка » Islomiy.... » Қуръони карим таърифи\nАнгелочка Дата: Seshanba, 2009-04-14, 16:46:32 | Сообщение # 1\nБуйруқ майлидаги, «Иқраъ» - «Ўқи» - «Қироат қил» маъносидаги сўз билан бошланган бу илоҳий дастурнинг номи, «ўқимоқ», «қироат қилмоқ»маъносини англатувчи масдар-«Қуръон» бўлиб қолди.\nЛуғат илми мутахасислари «Қуръон» лафзининг«ўқимоқ», «қироат қилмоқ»дан бошқа, «жамлаш» маъноси ҳам борлигини таъкидлайдилар. Бунда Аллоҳ таолонинг охирги каломи ўзидан олдин нозил бўлган барча илоҳий китобларнинг маъно, ҳикмат ва аҳкомларини ўзида жамлаганига ишорат бордир.\n«Ожиз қолдирувчи калом»,деган сифат ҳам фақатгина Қуръони Каримнинг ўзига хос сифатлардан биридир.\nҚуръони Каримнинг ҳар бир ояти, ҳар бир сураси, ҳам лафз жиҳатидан, ҳам маъно жиҳатидан ва ҳам аҳкому ахбор жиҳатидан кишиларни ожиз қолдирувчидир. Яъни, инсонлар ҳар қанча уринсалар ҳам унга ўхшаш нарсани ижод қила олмайдилар.\nАллоҳ таоло Қуръони Каримнинг ўзида одамларни, агар қодир бўлсалар, Қуръони Каримга ўхшаш нарса келтиришга чақирган. Одамлар ҳар қанча уринмасинлар бу ишнинг уддасидан чиқа олмаганлар ва чиқа олмаяптилар ҳам.\nАллоҳ таоло Қуръони Каримни Ўзининг энг афзал ва энг сўнгги Пайғамбари бўлмиш Муҳаммад алайҳиссаломнинг асосий мўъжизаси қилди. Аввал ўтган Пайғамбарларнинг мўъжизалари моддий мўъжизалар бўлиб, ҳар бир Пайғамбарнинг бу дунёда туришига боғлиқ қилинган эди.\nПайғамбар алайҳиссалом бу дунёдан ўтишлари билан, у зотга берилган мўъжиза ҳам ўз кучини йўқотар эди. Чунки, Муҳаммад соллаллоҳу алайҳи васалламгача бўлган барча Пайғамбарларнинг шариатлари вақтинчалик эди. Шунинг учун уларнинг мўъжизалари ҳам вақтинчалик бўлган.\nМуҳаммад соллаллоҳу алайҳи васалламнинг шариатлари қиёматгача боқий бўлганидан, ул зотнинг асосий мўъжизалари ҳам, қиёматгача боқий қоладиган, ул зот соллаллоҳу алайҳи васалламнинг ҳаётларига боғлиқ бўлмаган, маънавий мўъжиза-Қуръони Карим қилинди.\nХуллас Қуръони Карим ҳақида ва унинг фазийлатлари ҳақида ҳар қанча гапирсак шунча оз. Бутун бошли бир неча китоблар бағишланса ҳам оз.\nБиз ушбу ожизона сатрларда ўзимиз шарҳ қилаётган «ат-Тожул Жомеъ» китобида келган матнлар орқали баъзи бир маълумотлар тақдим қилиш ниятидамиз. Тажриба кўрсатишича бунга ўхшаган маълумотлар ўқувчини ҳар хаёлга олиб келиши мумкин.\nЎқувчиларга одатда Қуръони Карим ҳақида тақдим қилинадиган баъзи илмий маълумотлар эса мазкур хаёлдаги сиймони такрорламаслиги мумкин. Чунки Қуръони Карим хаёлий нарса эмас, воқеъликдир.\nЗотан Исломнинг ўзи воқеълик динидир. Аллоҳ таоло уни хаёл учун эмас, воқеъликда яшаш учун юборгандир.\nЎша динга Аллоҳ таоло фариштани эмас, воқеъликдаги ҳамма танийдиган, бошқалардан фарқсиз инсоний сифатларга эга бўлган зот Муҳаммад соллаллоҳу алайҳи васалламни пайғамбар қилиб танлади. Ҳар бир одамга жорий бўладиган нарсалар у зотга ҳам жорий бўлар эди.\nАна шу шароитда пайғамбарлик қилишлари ҳақиқий мўъжиза эди. Агар Расулуллоҳ соллаллоҳу алайҳи васаллам фаришта ёки ғайри оддий шахс бўлганларида одамлар, бу фаришта бўлгани ёки ғайри оддий бўлгани учун Аллоҳ таолонинг амрларини бажармоқда биз эса оддий одаммиз, деб баҳона топган бўлар эдилар.\nЎша диннинг муқаддас дастури бўлган Қуръони Карим ҳам воқеъликдаги китоб бўлиши лозим эди. Агар бу китоб хаёл аралаш, осмонда турадиган китоб бўлганида одамлар унга амал қилмаслик учун баҳона топар эдилар.\nАллоҳ таоло Қуръони Каримнинг самовийлигини, муқаддаслиги, бузулмаслигини, мўъжизалигини ўз ҳузурида етти осмоннинг устида собит қилиб қўйди.\nАммо шу билан бирга уни ерга нозил қилиб ер юзида яшайдиган бандаларига омонат шаклида топшириб ҳам қўйди. Аллоҳ таоло мусулмон умматига ўзининг охирги ва қиёматгача турадиган китоби бўлмиш Қуръони Каримни бериш билан бирга уни ўқиш ўрганиш ва сақлашни ҳам топширди.\nУшбу ожизона тақдим қилинадиган сатрларда Қуръони Каримнинг мазкур икки ҳолати ҳам бор. Аллоҳ таолонинг Ўз китоби васфида айтган сўзлари ҳам бор. Расулуллоҳ соллаллоҳу алайҳи васалламнинг ўзларига Аллоҳ таоло томонидан нозил қилинган муқаддас китоб ҳақида айтган сўзлари ҳам бор.\nЗотан Қуръони Каримнинг мўъжизакорлиги ҳам ерда, одамлар ичида туриб бошқалардан устун бўлишидадир.\nЗотан Қуръони Каримнинг мўъжизакорлиги ҳам ерда, одамлар ичида туриб бошқа китоблар сингари бузулиб кетмаганидадир.\nSnow-vzlom Дата: Seshanba, 2018-06-05, 03:22:01 | Сообщение # 2


Немис компанияларига Тошкентда саноат зонасини ташкил этиш таклиф қилинди — ИА «Фергана» — мобильная версия\nНемис компанияларига Тошкентда саноат зонасини ташкил этиш таклиф қилинди\n"Алгоритм" заводи биноси кўриниши. Mg.uz сайти фотоси\nЎзбекистон Республикаси Бош вазири Абдулла Арипов германиялик ишбилармонларга Тошкентдаги 16 гектар майдонни эгаллаган “Алгоритм” заводи ҳудудида махсус саноат зонаси тузишни таклиф қилди. Ушбу таклиф тўртинчи Германия - Ўзбекистон ишбилармонлар кен-гашининг мажлисида тилга олинди, деб хабар беради Gazeta.uz.\n«Биз ушбу зонани немис компанияларидан бирига бошқариш учун топширишга тайёрмиз», — деди ҳукумат раҳбари. Абдулла Арипов Ўзбекистоннинг бошқа ҳудудларида, жумладан инвесторлар узоқ муддат солиқ ва божхона тўловларидан озод қилинган 14 та эркин иқтисодий зона ҳамда инвесторлар сармоя киритиш ва янги иш ўринларини очиш шарти билан бепул ишлаб чиқариш майдонларига эга бўлиши мумкин бўлган 80 дан ортиқ кичик саноат зоналари доирасида немис компаниялари билан ҳамкорлик қилишга тайёр эканини қўшимча қилди.\nБу гал Ўзбекистонга Германиядан кўпчиликдан иборат ишбилармонлар делегацияси ташриф буюрган. Гуруҳ таркибидан 70 дан ортиқ гигант саноат компаниялари, банклар, кичик ва ўрта бизнес вакиллари ўрин олган. Германия - Ўзбекистон ишбилармонлар кенгашида Siemens, МАN, BASF, TUI Group, SAP, Deutsche Bank, Commerzbank ва бошқа машҳур компания ва молиявий тизимларнинг топ-менежерлари иштирок этдилар.\nФорум дастуридан Тошкентдаги “Алгоритм” заводига ташриф буюриш, Бухородаги гипсокартон ишлаб чиқарувчи Knauf корхонаси фаолияти билан танишиш ўрин олган. UzDaily.uz маълум қилишича, немис компаниялари қуруқ қурилиш ашёларини ишлаб чиқаришни кенгайтириш ниятидалар. Ўзбекистонда саноатни модернизация қилиш ишлари учун 40 млн евро миқдорида маблағ йўналтирилади.\nҲозирги кунда Ўзбекистонда немис ишбилармонлари ҳамкорлигида ташкил этилган 132 та корхона фаолият юритмоқда. Икки мамлакат ўртасида савдо алоқалари ривожланиб бормоқда. 2017 йил товарайирбошлаш аввалги йилга нисбатан 32,5 фоизга кўпайган ва 600 млн еврони ташкил этган.\nГермания - Ўзбекистон ишбилармонлар кенгаши 2015 йили феврал ойида немис ишбилармонлари ташаббуси билан барпо этилган. Берлинда кенгашнинг биринчи маслиси ўтказилган. Икки мамлакат вазирлик идоралари ва ишбилармонлари томонидан олиб борилган музокаралар якунида $2,8 млн миқдорда шартномалар имзоланган.


«Катта еттилик» ташқи ишлар вазирлари икки йилдан кўпроққа чўзилган танаффусдан сўнг 5 май куни Лондонда илк бор юзма-юз музокараларда учрашдилар. [Бен Стэнсолл/AFP]\nЛОНДОН – Чоршанба (5 май) куни «Катта еттилик» (G7) гуруҳи Россиянинг Украинага қарши тажовузидан хавотир билдириб, Хитойни инсон ҳуқуқларини бузишда ва демократпараст арбобларга нисбатан тазйиқ ўтказишда айблади.\nБуюк Британия, АҚШ, Франция, Германия, Италия, Канада ва Япония ташқи ишлар вазирлари Лондонда қатъий карантин чоралари шароитида учрашдилар. Бу G7 гуруҳининг икки йилдан кўпроққа чўзилган танаффусдан сўнг илк юзма-юз учрашуви бўлди.\nУч кунлик мажлисдан сўнг қабул қилинган кенг миқёсли баёнотда улар Теҳронни ўзбошимчалик билан Эрон қамоқхоналарида ушлаб турилгани айтилаётган қўш фуқаролликка эга хорижликларни озод қилишга чақирганлар.\n«Биз сайёранинг янада соф, эркин, адолатли ва хавфсизроқ келажагини яратиш учун шерик мамлакатлар билан биргаликда ва кўп томонлама тизим доирасида ишлашни ўз зиммамизга оламиз», дейилади саммитнинг якуний ҳужжатида.\nАҚШ давлат котиби Антони Блинкен G7 ташқи ишлар вазирлари учрашувида қатнашиш учун 5 май куни Лондонга келди. [Бен Стэнсолл/AFP]\n«Биз кўриниб турган муаммолар ва натижалар устида биргаликда ва бошқалар билан ҳамкорликда ишлашга қарор қилдик».\nШинжонга оид хавотирлар\n«Катта еттилик»ка аъзо мамлакатларнинг юқори даражали дипломатлари Хитой режимига нисбатан кескин танқидий позицияларини ўзгартирмай, уни халқаро ва ички қонунларга риоя қилишга ундадилар.\nУлар Тибет ва Шинжон минтақасидаги диний озчиликлар, хусусан уйғур мусулмонларининг инсон ҳуқуқлари поймол қилинаётганидан «чуқур хавотир» билдириб, Ҳонконгдаги ҳуқуқ ҳимоячиларининг таъқиб қилинишини тўхтатишга чақиришди.\nАммо улар Пекин билан келажакдаги ҳамкорлик учун эшикни очиқ қолдириб: «Биз минтақа ва бутун дунёда тинчлик, хавфсизлик ва фаровонликка эришишда Хитой билан ҳамкорлик имкониятларини излаймиз», деб баёнот берганлар.\nҒарб давлатлари билан муносабатлар кескинлашиб, халқаро ҳамжамиятнинг Шинжондаги вазият бўйича танқидлари кучаймоқда. Ҳуқуқбон ташкилотларга кўра, бу ҳудуддаги лагерларда камида бир миллион уйғур ва бошқа мусулмон озчиликлар вакиллари сақланади.\nРепрессиялар Шинжондаги этник қозоқлар ва қирғиз озчиликларини ҳам четлаб ўтмай, Қозоғистон ва қирғизистонликларнинг эътирозига сабаб бўлган. Ҳатто Шинжондаги қариндошларини зиёрат қилган қозоғистонликлар ҳибсхоналарга тушиб қолганлар.\nҲудуддаги расмийлар аёлларни мажбуран стерилизация қилгани ва мажбуран ишлатгани айтилади.\nБу воқедан кейин Қўшма Штатлар Хитойни қатлиомда айблаган, Британия депутатлари эса ўтган ойда парламентнинг Хитойдаги уйғур мусулмонлари «инсониятга қарши жиноят ва қатлиомдан азият чекаётганини» эътироф этувчи рамзий таклифни маъқуллаган эдилар.\nАммо Хитой Шинжон билан боғлиқ танқидларни қоралаган.\nЎшандан бери мамлакат ташвиқот ишларини кучайтириб, Шинжонда очиқ кулгига сабаб бўлган мюзиклни суратга олган ва шу масалага оид ўнлаб матбуот брифингларини ўтказган. Давлат назорати остидаги CGTN телеканали ҳукуматнинг ҳудуддаги сиёсатига оид тўрт қисмдан иборат ҳужжатли фильмни ишлаган.\nРоссиянинг «беқарорлаштирувчи хатти-ҳаракатлари»\nG7 етакчилари, шунингдек, Россияни Украина чегарасида қўшин тўплаш, «зарарли киберфаолият», дезинформация ва ҳалокатли разведка фаолияти каби «масъулиятсиз ва беқарорлаштирувчи ҳаракатларни» тўхтатишга чақирган.\nРоссиянинг Украина суверенитетини ҳурмат қилишни истамаслиги Марказий Осиёликларга жуда яхши таниш.\nҚозоғистон бир неча маротаба россиялик сиёсатчиларнинг Қозоғистон давлатчилигини шубҳа остига қўювчи ирредентистик фикр-мулоҳазаларига қаршилик қилиб келган.\nБу орада Совет Иттифоқи парчаланганидан деярли 30 йил ўтиб ҳам, Россия қуролли кучлари Тожикистонда энг катта ҳарбий базасини сақлаб қолган бўлиб, қирғизистонликлар учун севимли Иссиқкўлда торпедо синовларини ўтказишда давом этиб келмоқда.\n«Қонунларга асосланган халқаро тартибга нисбатан Россиянинг таҳдидига қарши кураш ва уни тўхтатиш учун ўзимизнинг жамоавий ва ҳамкорларимизнинг имкониятларини мустаҳкамлашда давом этамиз», деб айтган G7 расмийлари.\nПайшанба куни Украинага ташрифи чоғида АҚШ давлат котиби Энтони Блинкен Москва чегара яқинида «катта сондаги қўшинларни» ушлаб турганини айтиб Россияни Украинага нисбатан «бемаъни ва тажовузкор ҳаракатларни» бас қилишга чақирди.\nМосква 2014 йилда Қримни қўлга киритганидан ва шарқий Украинада уруш бошланганидан бери, ўтган ой Россиянинг Украина билан чегарада энг кўп – 100 мингдан ортиқ аскарни жойлаши ортидан Блинкен Украинага бир кунлик ташриф билан келган.\n«Россия Украина билан чегарадан ўз қуролли кучларининг бир қисмини олиб чиққанидан хабаримиз бор, аммо у ерда салмоқли қўшинлар қолганини кўриб турибмиз», деб айтган Блинкен.\n«Украина ўзини тажовуздан ҳимоя қила олиши учун сизлар билан хавфсизлик йўлидаги шериклигимиз ва ҳамкорлигимизни давом эттирамиз», деб айтган Блинкен Украина президенти Володимир Зеленскийга.\nҚўшма Штатлар 2014 йилдан бери Украинага муҳим ёрдам кўрсатиб келмоқда. Шарқий Украинадаги Украина қуролли кучлари ва кремлпараст айирмачилар ўртасидаги низода 13 мингдан ортиқ одам ҳалок бўлган.\nНиҳоят улар Россия нима эканлигини тушуна бошладилар\nФақат Хитойга нисбатан


Хитой ва Японияда зилзила. Қурбонлар ва талафотлар бор - xabar.uz\nХитой ва Японияда зилзила. Қурбонлар ва...\n19.06.2019 10:07 0 1719\nХитой. Кеча, 17 июнь куни Хитой жануби-ғарбидаги Сичуань ва Гуйчжоу провинциялари чегарасида 6,1 балли зилзила содир бўлди. Бу ҳақда «Euronews» хабар берди.\nТабиий офат оқибатида камида 12 киши ҳалок бўлган, 120 дан ортиқ инсон жароҳат олган. Аксарият одамлар уйларнинг босиб қолишидан ҳалок бўлгани маълум қилинган.\nҚутқарув ишлари давом этмоқда.\nЯпония. Фото: EPA/UPG\nЯпония. Кеча, 18 июнь куни Япон денгизида ҳам кучли зилзила қайд этилди. Мутахассислар унинг кучини 6,8 баллга баҳолашди.\nЗилзила оқибатида денгизда пайдо бўлган тўлқин Япониягача етиб келди. Сўнгги маълумотларда камида 21 киши жабрлангани айтилмоқда.\nЕр силкиниши Япониянинг 13 префектурасида сезилган, аммо унинг кучини энг кўп Ямагата ва Ниигатада яшовчилар ҳис этган.\nЕр силкиниши оқибатида бир неча минг уй электр токисиз қолди. Зилзила ўчоғи Ямагата префектураси қирғоқлари яқинида, Япон денгизи тубидаги 10 километр чуқурликда жойлашгани айтилмоқда.\nМамлакат метеорология миллий бошқармаси ер силкинишлари яқин ҳафталарда такрорланиши мумкинлигидан огоҳлантирди. Унинг кучи ҳозиргисидан кам бўлмаслиги тахмин қилиняпти. «Kyodo» агентлиги япон ҳукуматига асосланиб хабар тарқатишича, бундан ташқари, кўчки хавфи ҳам бор.\nХитой Япония зилзила табиий офат


Наманганлик бирликчиларнинг бошлиғи – ХДПнинг собиқ аъзоси\n20 февраль куни “Бирлик халқ ҳаракати” партияси Наманган шаҳар кенгашининг конференцияси ўтказилди.\nАнжуманда, асосан, икки масала кўриб чиқилди. Муҳаммадали Қорабоев аввалроқ партиянинг вилоят кенгаши раиси этиб сайланганди. Шу боис, унинг ўрнига Наманган шаҳар кенгаши раислигига илгари Халқ демократик партияси аъзоси бўлган, ҳокимият органларида юқори лавозимларда ишлаб келган Илҳом Мирзаев кўпчилик овоз билан сайланди.\nКонференцияда партия аъзоларига таъқиб-тазйиқлар кучайиб бораётгани ҳам муҳокама қилинди. Бирликчиларнинг билдиришича, партия фаолларининг уйларига адлия ходимлари бориб, улардан тушунтириш хатлари ёздириб олинмоқда. Бу тушунтириш хатларида фуқаролар “Бирлик”нинг рўйхатга олиниши учун йиғилган имзоларни ўзи билмаган ҳолда қўйган, деган даъволар ифодаланган.\nБирликчиларнинг таъкидлашича, ҳукумат ўзи тузаётган партиялар учун имзо йиғилганда, бу имзоларни ҳеч қачон текширтирмайди. Бу партиялар дарҳол рўйхатдан ўтказилади. Аммо ҳукуматнинг мухолифатга нисбатан салбий муносабати ҳамон ўзгаргани йўқ.\n“Тўрт миллион аҳолига эга бўлган қўшни Қирғизистонда қирқта партия бор. Уларнинг тўқсон фоизи мухолиф партия ҳисобланади. Наҳотки, Ўзбекистонда мухолифатдаги бирорта партия чиқиб, жамиятдаги камчиликларни кўрсатиб туришга имкон берилмаса?” деди бирликчилардан бири.


Тошкент вилоятининг учта шаҳри аҳолиси уч кунга газ таъминотисиз қолиб кетди\n22:35 / 10.04.2017\nЧирчиқ, Қибрай ва Ғазалкентнинг бир қисм аҳолиси магистрал газ қувуридаги жиддий авария туфайли уч кунга газсиз қолиб кетди.\n8 апрелда Қибрай яқинидаги магистрал газ қувурида авария юз берган. Шу сабабли Тошкент вилоятининг учта шаҳри газ таъминотисиз қолди. Бу ҳақдаги маълумотни "Ўзтрансгаз" АКдаги манба тасдиқлаган.\n"Бугун учинчи кун газсиз ўтирибмиз. Кеча нон топиш муаммо бўлиб қолди, чунки нонвойхоналар газда ишлайди, газ эса йўқ", деб айтди Чирчиқ аҳолиси.\n"Тошкентгаз таъминоти" УКда маълум қилинишича, мутахассислар аварияни бартараф этиб, шикастланган қисмни тиклашган. Газ Қибрай ва Ғазалкентга тўлиқ етиб борган, Чирчиқда эса газ кўп қаватли биноларга берилмоқда.\n"Кеча Чирчиқнинг 60 фоизи газ билан таъминланганди. Бугун мутахассислар кўп қаватли уйларда газни бериш билан шуғулланмоқдалар. Бундай уйлардан шаҳарда 900 тага яқин бор. Чирчиқда газ таъминотининг тўлиқ тикланиши эртанги кунга кутилмоқда", деб айтди "Тошкентгаз таъминоти"нинг эксплуатация бўлими бошлиғи Алишер Мирсаликов.\nУнинг айтишича, фавқулодда вазиятларнинг олдини олиш учун кўп қаватли биноларга газ бериш бутун тизимнинг синчков текширилишини талаб қилади, шу сабабли бу жараён бир неча кун олиши мумкин. Авариянинг сабаблари маълум қилинмаган.\nГаз таъминоти Чирчиқ Қибрай Ғазалкент\nЧирчиқда Қуръон мусобақасининг ғолиблари аниқланди\nБолға билан “сийланган” меҳмон\nЧирчиқда аҳоли бандлигига бағишланган меҳнат ярмаркаси ўтказилди\nШавкат Мирзиёев Чирчиқ шаҳрини айланиб ўтувчи йўл қуришга кўрсатма берди


Имом Ибн Ҳажар ва Имом Заҳабий: «Узрсиз ёлғон гуноҳи кабирадир», деганлар.\nАллоҳ таолога ва Расулуллоҳ алайҳиссаломга қасддан ёлғон тўқиш куфрдир.\nҚуръони Каримда ёлғон ҳақида бир юз олтмиш еттита оят бор.\nОдатда одамлар ёлғонга унчалик эътибор бермайдилар. Ёлғон фақат ёлғончининг ўзигагина маънавий зарар келтиради, деб ўйлайдилар. Аслини олганда эса ёлғон йўлида учраган ҳар қандай нарсага олов пуркаб, куйдириб-ёндириб, янчиб ўтувчи аждаҳо каби ҳамма нарсага зарар етказади. Ҳатто ҳаётнинг барча соҳаларида бирин-кетин фалокатларга олиб келиши ҳам мумкин.\nШу сабабли Исломда бошқалар учун арзимас нарса ҳисобланган ёлғонга жиддий эътибор берилади, унга қарши курашилади.\n«Ким бир гўдак болага «Мана буни ол», деса-ю, ҳеч нарса бермаса, у одам ёлғончи бўлади», дейдилар.\nИмом Абу Довуд ривоят қилган ҳадисда эса Абдуллоҳ ибн Омир розияллоҳу анҳу қуйидагиларни келтирадилар:\n«Бир куни Расулуллоҳ соллаллоҳу алайҳи васаллам уйимизда ўтирганларида онам мени чақириб:\n«Бери кел, бир нарса бераман», деди.\n«Нима бермоқчи эдинг?» дедилар.\n«Агар унга ҳеч нарса бермаганингда сенга ёлғон ёзилар эди», дедилар».\nУшбу икки ҳадиси шарифни бугунги ҳаётимизга солиштириб кўрсак, атрофимизда нималар бўлаётганини яна ҳам аниқроқ тушунамиз. Ёлғончилик туфайли бошимизга тушган мусибатлар қилмишимизга муқояса қилинганда, бу кўргуликларимиз ҳали оз эканини билиб оламиз.\nЁлғончилик барча разолатларнинг аслидир. У жамиятни парчалайди, барча ишларни бузади ва ўз эгасининг обрўсини тўкади. Одамлар ёлғончининг гапига ишонмай қўядилар ва унга бирор ишни ишониб топширмайдиган бўладилар. Ҳаётнинг ҳар қандай соҳасида – хоҳ олди-сотди муомалаларида бўлсин, хоҳ ишлаб чиқариш соҳасида бўлсин, хоҳ маиший хизмат соҳасида бўлсин, кишилар ўртасида ўзаро ишонч бўлмоғи лозим. Ёлғон эса ишончни йўққа чиқаради. Шунинг учун ҳам Аллоҳ ёлғончиларни йўлдан адашганлар қаторига қўшади.\n«Албатта, Аллоҳ ҳаддидан ошган, каззоб шахсни ҳидоят қилмас» ( 28-оят).\nУшбу ояти каримада каззоб шахс ҳаддидан ошган киши бўлиши таъкидланмоқда. Бундан ёлғончи одам гап-сўзида ҳаддидан ошиши келиб чиқади. Энг даҳшатлиси, ёлғончини Аллоҳ таоло ҳидоят қилмас экан.\n«Албатта, Аллоҳ ёлғончи, кофир кимсаларни ҳидоят қилмас» ( 3-оят).\nЁлғончи ҳаммага ёлғон гапиради: «Аллоҳнинг шериги бор», дейди. «Фалончини рози қилсанг, Аллоҳ рози бўлади, у Аллоҳ ҳузурида сенга шафоат беради», дейди. Тавҳидга шак келтириб, Аллоҳга ширк келтиришга чақиради. Кофирлар эса Аллоҳга куфр келтирадилар.\nАлбатта, Аллоҳ таоло ёлғончи кимсани ҳидоят қилмайди. Аллоҳнинг ҳидояти улкан неъматдир, Аллоҳ таолонинг бандасига берадиган мукофотидир. Бу мукофотни олиш учун унга лойиқ бўлиш керак. Уни олишга рағбати борлигини билдириш керак. Яъни банданинг ўзи ҳидоятга эришиш учун интилиши лозим. Аллоҳ таоло унинг ҳаракатини тақдирлаб, Ўз фазли, карами ила ҳидоят ато этади. Аммо Аллоҳ таоло ҳақида ёлғон гапирган, яратган Холиқ шаънига номаъқул сўз айтиб турган ёлғончи қандай қилиб бу улуғ мукофотга сазовор бўлсин? Ўзининг Роббини, Унинг ягоналигини рад этиб, фақат Унга сиғиниш лозимлигини инкор этиб турган кофир қандай қилиб бу олиймақом мукофотга сазовор бўлсин?!\nҚуръони Каримда ёлғончиларга қиёмат куни аламли азоблар бўлиши уқдирилади.\n«Аллоҳга нисбатан ёлғон тўқиш учун тилларингиз васф қилган ёлғонни гапириб, «Бу ҳалол, бу ҳаром», деяверманглар. Албатта, Аллоҳга нисбатан ёлғон тўқувчилар зафар топмаслар. Озгина матоҳдир ва уларга аламли азоб бор», дейилади (116-117-оятлар).\nИнсон бандадир. У неъматни Розиқ Аллоҳдан олади. Шунинг учун инсоннинг ҳалол ёки ҳаром ҳақида ҳукм чиқаришга ҳаққи йўқдир. Кимки ўзи ҳақсиз бўлган нарсага аралашиб:\n«Бу ҳалол, бу ҳаром», деса, Аллоҳ таолога нисбатан ёлғон тўқиган бўлади. Аллоҳга нисбатан ёлғон тўқиганларга эса\n«Озгина матоҳдир ва уларга аламли азоб бор».\nЯъни Аллоҳга нисбатан ёлғон тўқиганларга бу дунёда «озгина матоҳ» бор. Эҳтимол, ўша тўқиган ёлғонлари сабабли ушбу беш кунлик дунёнинг арзимаган фойдасига етишарлар, аммо у дунёда улар учун «аламли азоб бор»лиги муқаррардир.\nРасулуллоҳ соллаллоҳу алайҳи васалламнинг суннатлари, ҳадисларида ҳам ёлғон қаттиқ қораланган.\n«Мунофиқнинг белгиси учта: агар сўзласа, ёлғон сўзлайди, ваъда қилса, бажармайди ва унга омонат топширилса, хиёнат қилади», дедилар».\nДемак, ёлғончилик мунофиқликнинг биринчи ва етакчи сифатидир. Ёлғон гапирган одам мунофиқликнинг учдан бирини қилган бўлади. Албатта, ёлғончи ваъдасида турмайди, аҳдига вафо ҳам қилмайди. Оқибатда бундай одам тўлиқ мунофиқ бўлади. Мунофиқлик эса кофирликдан ҳам ёмонроқдир. Мунофиқлар Қуръони Каримнинг таъбири билан айтганда, жаҳаннамнинг энг тўридан жой оладилар.\n«Бир одам келиб:\n«Эй Аллоҳнинг Расули! Жаннат амали нимадир?» деб сўради. У зот:\n«Ростгўйликдир. Агар банда рост гапирса, яхшилик қилади, яхшилик қилса, мўмин бўлади, мўмин бўлса, жаннатга киради», дедилар.\n«Эй Аллоҳнинг Расули! Дўзах амали нимадир?» деб сўради. У зот:\n«Ёлғончиликдир. Агар банда ёлғон гапирса, фожирлик қилади, фожирлик қилса, кофир бўлади, кофир бўлса, дўзахга киради», дедилар».\nДемак, бу дунёю у дунёнинг бахтига эришмоқчи ва икки дунёнинг азоб-уқубатидан, шармандалигидан қутулмоқчи бўлсак, ёлғондан қутулишимиз зарур экан. Бу ишда каттаю кичик, эркагу аёл, фуқарою амалдор, шоҳу гадо баробар ҳаракат қилмоғи лозим. Ана шундагина яхшиликдан умид қилсак бўлади.\n«Мўмин қўрқоқ бўладими?» дейилди.\n«Мўмин бахил бўладими?» дейилди.\n«Мўмин ёлғончи бўладими?» дейилди.\nҚўрқоқлик ва бахиллик хусусида сўз юритилганда, айтиш лозимки, кимда бу иллатлар мавжуд бўлса, энг аввало ўша одамнинг ўзи зарар кўради. Одатда, Ислом дини ўз эгасидан бошқага зарари кам етадиган ана шу қўрқоқлик ва бахиллик каби гуноҳларга нисбатан, жамиятга, халқ оммасига кўпроқ зарари етадиган гуноҳларга катта эътибор беради.\nИсломда банданинг ҳаққига зарар етказадиган гуноҳлар қаттиқ қораланади. Ёлғиз Яратганнинг ҳаққи бўлса, ўша маълум бир гуноҳни Аллоҳнинг Ўзи кечириб юбориши мумкин. Бироқ бандаларга, жамиятга зарар етказилса, ўша зарар кўрган банда ва жамият кечирмагунча Аллоҳ ҳам кечирмайди. Ёлғон эса кўпчиликка зарар етказадиган мана шундай гуноҳлар қаторига киради.\nМаълумки, Ислом фақат ақийдадан иборат эмас. Ислом..\n«Аллоҳим! Мен Сендан ғам ва маҳзунликдан, ожизлик ..


Пастдарғомда «1000 та жўжа боқиб, камбағалликдан қутулган йигит» маҳалла раисининг ўғли, туман прокурори эса шу «спектакл» муаллифларидан бири бўлиб чиқди - Daryo\n12:43, 08.09.2020 58974\nПастдарғомда «1000 та жўжа боқиб, камбағалликдан қутулган йигит» маҳалла раисининг ўғли, туман прокурори эса шу «спектакл» муаллифларидан бири бўлиб чиқди\nСамарқанд вилоятининг Пастдарғом туманида «Темир дафтар»га киритилган камбағал хонадон вакили деб мухбирларга таништирилган йигит маҳалла раисининг ўғли бўлиб чиқди, бу ҳолатдан сектор раҳбари ҳисобланган туман прокурори ҳам хабардор бўлган, дея хабар бермоқда «Kun.uz».\n«1000 та жўжа спектакли»\n«Kun.uz» нашрида 5 сентябрь куни Пастдарғом тумани «Қўқони» маҳалласида яшовчи Достон Тиркашев билан интервью эълон қилинган. Унда йигит тадбиркорликни энди бошлагани, секин-аста оила ўз имкониятларини тиклаб бораётгани, отаси айни вақтда Россияда (меҳнат муҳожирлигида) экани ёритилганди.\n«Очиғи, маҳалладан бизга ҳар сафар ёрдам берилганда уялардим, виждоним қийналарди... Доимий ишим бўлмагани сабабли рўзғоримизда сўнгги ойларда анча етишмовчилик бўлгани рост...», — деган ўша интервьюда Достон. У маҳалла вакиллари таклифи билан жўжа боқишни бошлагани, «ҳудуд раҳбари бўлган туман прокурори ҳам келиб, далда бергани»ни таъкидлаган.\n«Биринчи сафар беш миллионга яқин даромад олдик. Мана бу кўриб турганларингизни боқаётганимга 10 кунча бўлди. Бу сафар беш миллион соф фойда олишни режалаштириб турибмиз. Очиғи, энди ишимни топдим», — деган Достон мана шу иш ортидан топилган пулга оила қургани, 30 кишилик тўй ўтказганини ҳам айтиб ўтган.\n«Kun.uz»нинг қўшимча қилишича, Достон Тиркашев буларнинг барини сўзлаб берган вақтда маҳалла раиси Ҳусниддин Турсунов ва туман прокурори Асрор Валиев ҳам мухбирлар билан бирга бўлган; ўшанда прокурор бу хонадонни камбағалчиликдан чиқаришга бош-қош бўлаётганини тасдиқлаган.\nМақола эълон қилингач, «Kun.uz» сайтига Достон Тиркашев яшовчи қишлоқдан кўплаб эътирозлар тушган. Бу эътирозларда Достоннинг отаси Россияда эмаслиги, балки айнан шу маҳалла раиси (Ҳусниддин Турсунов) экани таъкидланган. Шундан сўнг нашр мухбирлари яна «Қўқони» маҳалласида бўлиб, эътирозлар асосли эканини аниқлаган.\n«Kun.uz»да 8 сентябрь куни эълон қилинган «1000 та жўжа спектакли» ҳақидаги мақоласи юзасидан Пастдарғом тумани ҳокимлиги муносабат билдирди. Унда таъкидланишича, «маҳалла оқсоқоли маҳалласида камбағаллик бўйича қилинган ишларни ўрганишга келган мухбирга ёлғон маълумот берган».\n«Яъни, раис ўз хонадонига кириб, бу кам таъминланган оиланинг уйи эканини айтган. Ушбу ҳолат туман мутасаддилари томонидан тегишли тартибда танқидий муҳокама этилади ва жиддий хулоса қилинади», — дейилади туман ҳокимлиги муносабатида.\nБош прокуратура «Андижонча спектакл» бўйича айрим шахслар жазолангани, мансабдорлар огоҳлантирилганини айтди, бироқ уларнинг кимлигини ошкор этмади\nЁлғон ваъда, саккиз ойлик текин меҳнат ва таҳдидлар. Андижонлик аёллар хотиржам яшаши учун яна қанча қийналиши керак?\nПрезидентга «андижонча спектакл» қўйилгани ростми?\n22:15, 30.09.2020 133939\n15:49, 21.09.2020 127443\n07:40 Бугун 1166\n07:24 Бугун 4472\n07:09 Бугун 2615\n06:54 Бугун 1691\n22:42, 24.01.2021 129445\n22:57, 24.01.2021 95464\n20:37, 24.01.2021 86757\n19:33, 24.01.2021 70531


Ҳамёнбоп Galaxy M смартфонларининг нархлари ва айрим жиҳатлари маълум бўлди - Terabayt.Uz\nҲамёнбоп Galaxy M смартфонларининг нархлари ва айрим жиҳатлари маълум бўлди\nКеласи йилнинг бошида жанубий кореялик компания Galaxy M туркумидаги илк смартфонларини тақдим этиши кутилмоқда. Galaxy J, Galaxy On ҳамда Galaxy C туркуми ўрнига келувчи бу гаджетлардан бири ҳатто бенчмаркларда ўз кучини кўрсатишга ҳам улгурган.\nЎҚИНГ: Galaxy M20 смартфони Samsung‘нинг «кемтик» экранли илк модели бўлиши мумкин!\nКейинги пайтларда мазкур сериядаги илк иккита смартфон – Galaxy M10 ҳамда M20 моделларининг айрим техник хусусиятлари ҳақида маълумотлар пайдо бўлаётир. 91mobiles нашри эса, смартфонларнинг ишлаб чиқарилишига алоқадор манбаларга таянган ҳолда, уларнинг нархларини ҳам маълум қилди.\nМаълумотга кўра, Samsung компанияси Galaxy M10 смартфонни учун тахминан 140 АҚШ доллари атрофида нарх белгилайди. Унинг «ака»си – Galaxy M20 модели учун эса 215 доллари ҳажмида тўлов сўралади. Тўғри, бу нархлар Ҳиндистон бозорига мўлжалланган – Samsung у ерда хитойлик рақобатчиларига қарши жиддий курашга киришган.\n«Сизиб чиққан» хабарларга кўра, Galaxy M10 тезкор хотираси 3 гигабайтлик бўлиб, максимал 1.59 ГГц такт частотали Exynos 7870 процессорига эга. Samsung’нинг энг арзон смартфони бўлаётган ушбу модел ҳақида ҳозирча бошқа маълумот йўқ.\nЎҚИНГ: Samsung Galaxy M20 ва Galaxy M30 – ҳамёнбоп смартфонларми ёки ўрта нархли?\nGalaxy M20 борасида эса тафсилотлар бирмунча кўпроқ: у кенг форматли, Full HD+ форматидаги (2340х1080 пикселли) дисплейга эга. Девайснинг «электрон юраги» – Exynos 7885 процессори Mali-G71 MP1 график тезлатгичини ҳам ўз ичига олади. Унинг тезкор/ички хотираси тегишлича 3/32 гигабайтлик бўлиши айтилмоқда.\nҲар иккала русумдаги смартфон ҳам Android 8.1 Oreo операцион тизим талқини бошқаруви остида ишлайди. Айни дамда Ҳиндистоннинг Ноида шаҳридаги заводда уларни оммавий ишлаб чиқариш давом этмоқда. Galaxy M туркумининг «биринчи қалдирғоч»лари 2019 йилнинг бошида тақдим этилади. Ҳозиргача бозорга чиққан Samsung смартфонларини эса Terashop.uz интернет-дўконимиздан 861 000 сўмдан бошланувчи нархларда онлайн усулда сотиб олиш мумкин.\n#Samsung #андроид смартфон #Samsung Galaxy M20 #Samsung Galaxy M10


Голливудлик косметологдан гўзаллик сирлари\nБугун голливудлик юлдузларнинг ишончини қозонган косметологдан гўзаллик сирлари билан бўлишамиз.\nГолливудда таништиришга муҳтож бўлмаган доктор Гарольд Лансер, тери гўзаллиги ёшга боғлиқ эмаслигига ишончи комил. Унинг шарофати билан машҳур актрисалар Женнифер Лопес ва Скарлетт Йоханссон йиллар ўтган сари чиройига чирой қўшилиб бормоқда. Унинг барча ёшдагилар учун тери парваришига оид тавсияларини тақдим қиламиз.\nҲайрон қоларлиси, доктор Лансер кундалик пилинг тери эпидермисига зарар етказади деган фикрга қарши. Унинг таъкидлашича, кундалик пилинг тери ёш ва кўркам сақланишига фақатгина кўмаклашади. Баҳс-мунозараларга сабаб бўладиган унинг бу тавсиясига амал қиладиган мижозлари кўринишларидан мамнун.\n60 СОНИЯ ҚОИДАСИ\nДерматолог намлантирувчи кремларни ювиниб бўлгач, бир дақиқа ичида суришни тавсия қилади. Шунда крем ва тери ўртасида янада кўпроқ намлик сақланиб қолади.\nЮЗ УЧУН ШАМПУНЬ\nҚанчалик ғалати эшитилмасин, лекин доктор нима деяётганини билади. Юз терисининг қичишишини қазғоққа қарши шампунь ёрдамида олдини олиш мумкин, чунки унинг таркибида рух мавжуд. Таъсирчан терига соҳиблар ҳам юзларини шампунга ювишлари тавсия қилинади.\nПардоздан аввал суриладиган база нейтрал кимёвий таркибга эга бўлгани сабабли, у ёғли териларни ҳуснбузар тошишидан, нормал териларни эса қуриб кетишдан сақлайди.\nЮлдузли дерматолог SPF-ҳимоядан ҳаддан ташқари кўп фойдаланмасликни маслаҳат беради. Агар намлантирувчи кремингиз Ультра бинафша нурларидан ҳимояга эга бўлса, тонал кремни SPF-ҳимоясиз бўлгани маъқул. Бу тери учун ортиқча юк бўлади. Энг яхшиси кундалик фойдаланиш учун енгил ВВ ва СС-кремлардан фойдаланган маъқул.\nҲафтасига бир марта пардозсиз кун эълон қилинг. Бу куни сиз фақат терини озуқлантирувчи ва намлантирувчи кремлардан фойдаланинг.\nИложи борича истеъмол қилиш ва ювиниш учун хона ҳароратидаги сувдан фойдаланинг. Шундай қилсангиз терингиз ортиқча намликни йўқотмайди ва тиришиб қолмайди.\nТИШЛАРИНГИЗНИ НОНУШТАГАЧА ЮВИНГ\nГарольд Лансер таъкидлашича, бу қоидага амал қилсангиз терингиз кўркам кўринишни йўқотмайди. Чунки, тишлар илк таом истеъмолидан аввал тозаланганда тун бўйи йиғилиб қолган бактериялар таомингиз билан организмингизга сингиб кетмайди.\nНашр санаси: 25-01-2019\nБолалар учун 10та ёзги оромгоҳлар\nKimono Project: Олимпия ўйинлари учун 206 та кимоно\n«Вой-дод 2» фильмининг тақдимотидан\nМавсумнинг 5та Бьюти Янги Маҳсулоти\nУрфдаги Пардоз Куз-Қиш 2021-2022\nКуз 2021: Қандай Либослар Урфга Киради\nШаҳзода&Гулсанам Дилдора Қосимова либосларида\nЮз териси учун фойдали мевалар\nАктриса Асал Шодиева янги либосларда\nТўй оқшомининг бетакрор маликаси бўлиш нархи қанча?\nAzucar Moreno - ўзбек брендидан янги либослар тўплами\nНариман Григоряндан янги кўринишлар\n«Эътироф» маросимида юлдузларнинг образлари\nLALIдан баҳорий нафосат


Швецияда безорилар "Рождество эчкиси"ни ёқиб юборишди\n10:33 / 27.12.2015\nШвецияда безори шахслар яна бир марта Евле шаҳрида анъанавий тарзда ўрнатилган "Рождество эчкиси"га ўт қўйиб юборишди. Бу ҳақда Aftonbladet нашри хабар тарқатган.\nБу воқеа 26 декабрь куни содир бўлган. Полиция вакили Евла қалъаси олдида юқорига тутун ўрлаётганини кўриб, бу ҳудудга келгач, сомондан ясалган "Рождество эчкиси" ёнаётганига гувоҳ бўлган. Ярим соат ичида у ёниб битган.\nҲудуд яқинида шубҳали 2 шахсни пайқаган полиция уларни таъқиб қилган ва бирини қўлга туширган.\nҚўлга олинган шахс 25 ёшли йигит экани, унинг маст аҳволдалиги аниқланган. Уни қамаб қўйишган ва у ўзига келгач, тергов қилинади.\nШубҳа остидаги иккинчи шахсни қидириш ишлари олиб борилмоқда.\nМаълумот учун, "Рождество эчкиси" Скандинавия халқларининг қишки байрамлари рамзи ҳисобланиб, Евла шаҳрига бундай "сомонли ҳайкал"ни ўрнатиш 1966 йилдан буён амалга ошириб келинади. Ўшандан буён кўп марталаб бундай "эчкилар" безориларнинг нишонига айланиб келади. Аксар ҳолларда унга ўт қўйиб юборишади. Ўтган йили эса, "эчки" ҳужумдан қутилиб қолганди.


Хитойнинг Ўзбекистондаги Элчихонаси “Дўстлик ритмлари” мавзусидаги ажойиб видеорликлар танловини бошламоқда. Унда барча ўзбекистонликлар иштирок этиши мумкин. Бу учун Хитой ва Ўзбекистон дўстлигига бағишланган ёки Хитой ҳақидаги таассуротларингиз хусусидаги видеороликни суратга олишнинг ўзи кифоя.\nВидеоролик шакли ихтиёрий бўлиши мумкин. Масалан, TikTok учун қисқа видео, кичик ҳужжатли фильм, интервью, лавҳа ёки ток-шоу қабул қилинади. Энг муҳими - креатив ёндашув талаб қилинади. Ягона талаб шундан иборатки, видео 5 дақиқадан ошмаслиги ва муаллифлик ҳуқуқларига оид Ўзбекистон қонунчилиги бузилмаслиги лозим. Тайёр видеороликларни алоқа маълумотлари, муаллифнинг исми, шарифи ва отасининг исми, TikTok ва Телеграм-каналдаги аккаунтлари билан бирга chinaemb_uz@outlook.com манзилига юбориш мумкин.\nТанлов 20 апрель куни бошланиб, дастлабки саралаш 17 майга қадар давом этади. Ғолиблар 19 июнь куни эълон қилинади, тақдирлаш маросими эса 22 июнь куни ўтказилади.\nМалакали ҳакамлар ҳайъати томонидан дастлабки саралашдан ўтган видеороликлар 18 майдан 18 июнгача TikTokда, элчихонанинг расмий веб-сайтида ва Телеграм-каналида, шунингдек, Ўзбекистон Вазирлар Маҳкамаси ҳузуридаги миллатлараро муносабатлар ва хорижий давлатлар билан дўстона алоқалар бўйича Қўмита, ШҲТ Халқ дипломатияси маркази ва уларнинг ҳамкорлари расмий веб-сайтларида жойлаштирилади.\nЯкуний саралаш жараёнида TikTokда энг кўп “лайк” тўплаган ва Элчихонанинг Телеграм-каналида энг кўп кўрилган иштирокчилар ғолиб бўлади.\nЭнг муҳими- совринлар. Танлов ғолиби асосий соврин – Huawei мобил телефонига эга бўлади.\nБундан ташқари, ўнта энг яхши видеоролик муаллифларига ҳам совринлар бериш кўзда тутилган. Биринчи ўрин - Huawei мобил телефони, иккинчи ўрин - Huawei мобил телефони ва учинчи ўрин Huawei планшети билан тақдирланади.\nБу ҳали ҳаммаси эмас. Ғолиблар сафидан ўрин ололмаган ўнта муаллифга ҳам рағбатлантирувчи совринлар - Huawei мобил телефони берилади.\nНиҳоят, “Томошабинлар эътирофи соврини” ҳам мавжуд. Энг қизиқ изоҳ берган томошабинлар ҳам совринга эга бўлиши мумкин. Уларга Beeline SIM-картаси учун тариф тўлаб берилади.\nТанлов Ўзбекистон Вазирлар Маҳкамаси ҳузуридаги миллатлараро муносабатлар ва хорижий давлатлар билан дўстона алоқалар бўйича Қўмита ва ШҲТ Халқ дипломатияси маркази билан биргаликда ўтказилмоқда.\nВидеода зўравонлик, диний ёки ирқий камситишни тарғиб қилувчи контент ёки рекламани жойлаштириш, шунингдек бошқа ғайриқонуний ҳаракатларнинг бўлиши тақиқланади.


Рим папаси Бенедикт XVI нинг АҚШга сафари бошланди\nРим папаси Оқ уйда АҚШ президенти Жорж Буш билан учрашиб, бу ерга тўпланган 10 мингга яқин киши олдида нутқ сўзлади.\n“Мен бу ерга келганимдан ва барча америкаликлар меҳмони бўлаётганимдан хурсандман. Турли фикрлар ҳурмат қилинадиган бу жамиятга дўст ва Худо сўзини етказувчи шахс сифатида келдим”,- деди понтифик.\nХабарларга кўра, Бенедикт XVI ўз сафари давомида БМТнинг Нью-Йоркдаги бош қароргоҳи ҳамда 11 сентябрь фожеасида вайрон бўлган Жаҳон савдо марказига ташриф буюради. Шунингдек, Рим папасининг кўп минг кишилик диний маросимда иштирок этиши режалаштирилган.


БАХТСИЗЛИКНИНГ БАҲОСИ » "Жиззах овози" газетаси расмий сайти\nИнсон бахтли бўлиши учун нималар керак? Ироқ, Сурия каби мамлакатларда яшаётган одамлар хонадони атрофида бир кунгина бомбалар портламаса, ўқ овозларини эшитмаса ўша кун улар учун бахтли кун ҳисобланар экан. Узоқни гапирмайлик, яқин қўшнимиз Афғонистонда ҳам қирқ йилдан буён даҳшатли отишмалар овози тингани йўқ ва бу урушда ўз яқинини йўқотмаган бирорта ҳам оила қолмади. Бу гапга ишонмасангиз, ана Интернетга киринг, минглаб одамлар тинчликни орзу қилиши, уруш оқибатида йўқотган яқинлари ҳақида зор қақшаб ёзган битикларига дуч келасиз.\nОдамзод борки, урушдан нафратланади, унинг ўчоқларидан нари қочишни афзал кўради. Лекин, тинчликдан қочиб, урушга интилган кимсани қандай ном билан аташ керак? Шу сатрларни ўқиётган ҳар бир юртдошимиз кўнглидан "Бизнинг орамизда бундайлар йўқ" деган гаплар кечган бўлиши мумкин. Лекин афсуски, шундайлар бор!\nШаҳримиздаги "Сайилжойи" маҳалласида яшовчи Мухлиса Эшонова (насл-насаби ўзгартирилди) 2012 йилда турмуш ўртоҚи билан ишлаш баҳонасида Украина давлатига кўчиб кетишади. Ўеч қандай рухсатномаси бўлмаса ҳам у ердан аввал Туркияга бориб, Пендик Кайнаржи шаҳрида сурхондарёлик ватанфуруш Сафар Кўчаров бошчилигида яширин фаолият кўрсатаётган "Катибат-ул Имом ал-Бухорий" террорчилик ташкилотига аъзо бўлишади. У ердан уруш авжига чиққан Сурияга ўтишади. 2015 йилда Суриядаги жанговар ҳаракатларда иштирок этаётган 17 нафар ўзбек миллатига мансуб жангариларнинг вояга етмаган фарзандларига ақидапарастлик, экстремизм ғояларидан дарс беради. Ўз ишида мамлакатимизда таъқиқланган "Содиқ Самарқандий" тахаллусли кимса ва бошқаларнинг терроризм ғоялари билан суҚорилган адабиётларидан фойдаланади.\nУ фаолияти давомида турли "пешволар"дан таълим ва йўл-йўриқлар олади. Жумладан, Туркияда террорчилик ташкилоти аъзолари томонидан ташкил этилган "Туркистон муҳожирлари" номли мадрасада "Яҳё Туркистоний" томонидан ўтказилган йиғинларда фаол иштирок этади.\nНиҳоят 2018 йилда Мухлиса Эшонова уч нафар фарзанди билан Ўзбекистонга қайтиб келади. Ўз уйидан туриб, эрига ва раҳнамоларига Ўзбекистондаги сиёсий ҳамда ижтимоий вазият ҳақида хабар бериб туради.\nДавлат қонунларини менсимаслик ва уларга риоя қилмаслик, алал оқибатда ана шу қонунлар асосида жазо белгиланишига сабаб бўлади. Мухлиса ҳам амалдаги қонунларга мувофиқ жазо олди. Бу йўлни унинг ўзи танлади. Ҳолбуки, у ўз ватанида фарзандларини улғайтириши, тинч ва осуда ҳаёт кечириши мумкин эди.\nвилоят ИИБ ходими\n» ОГОҲЛИК - ДАВР ТАЛАБИ\n» ЎЗБОШИМЧА ҚУРУВЧИ


Эркин микрофон - Олтиариқда порахўрлар йўқ...?\nЧоршанба куни Фарғонанинг Олтиариқ туманидан қўнғироқ қилиб, ўзини ҳоким ўринбосари, деб таништирган суҳбатдошимиз олтиариқлик тингловчимиз билдирган эътирозга раддия берди. Озодликнинг "Эркин микрофони" бундан кейин ҳам оддий ўзбекистонликлар ва ҳокимият вакиллари ўртасидаги мулоқот воситаси ролини бажаришга тайёр.\nОлтиариқ ҳокимлиги расмийсининг Озодлик тингловчиси айбловларига раддияси\nФарғона вилояти Олтиариқ тумани ҳокимлиги Озодликнинг “Эркин микрофони” орқали гапирган тингловчимизга жавоб берди.\n9 август куни Олтиариқдан телефон қилган тингловчимиз, ўзининг уй-жойга муҳтожлигини билдира туриб, маҳаллий расмийларнинг текинга ажратилиши лозим бўлган ерларни сотиб юбораётганини иддао қилган эди.\n- Фарғона вилояти¸ Олтиариқ туманидан. Турар-жой¸ ер масаласида телефон қилаëтган эдик. Мана президентимиз яқинда олти сўтикданга имзо чекдику турар жой беришга. Бизда шунақа ерларни пулга сотиб юборишаяпти. Ўшани оддий халқ ололмаяпти. Тўртта келин ўтиради уйда. Шунга уй керак. Сизлар орқали тепадагиларга етказиб¸ яхши томонга айлантирмоқчимиз бу ердаги ерни сотиб юбораëтган одамларни. Порахўрлик қилмасдан¸ ерни сотмасдан керакли одамларнинг ўзларига беришса¸ халқ ҳам тинч бўларди. Булар сотиб¸ СНБ акаларимиз ўтирибди ана¸ нима деймиз шу. Сизлар орқали президентимизга етказмоқчиман¸- деган эди олтиариқлик суҳбатдош.\nБу гап Озодлик эфирида берилганидан икки кун ўтиб, “Эркин микрoфон”имизга телефон қилган одам ўзини Фарғона вилояти Олтиариқ туман ҳокимининг биринчи ўринбосари Саид Зокиров деб таништирди ва туманда юқорида зикр этилган порахўрлик ҳолати кузатилмаётганини таъкидлади. Саид Зокировнинг Озодликка айтишича, фуқароларга ер бериш 2004 йилда тўхтатилган.\n- Ҳозир якка тартибда замонавий қилиб¸ ҳамма шаҳарсозлик нормаларига асосан уйлар қурилаяпти. Ғиштлари арзон¸ цемент¸ ҳаммаси давлат нархида. Масалан 90 сўмдан пишиқ ғишт¸ цемент 67 сўмдан нархда қурилаяпти. Олти сотих ери билан тайëр уйни битириб бераяпти. Ер бериш масаласи бу ерда ҳеч қанақа бўлгани йўқ. Eр масаласи бўйича ҳеч кимга берилгани ҳам йўқ¸ нима ҳам қилингани йўқ. Генплани тайëр бўлсин¸ шунга қараб туриб бу нарса ҳал бўлар. Лекин 2004 йилдан бери тўхтатилган.\nОзодлик: Якка тартибда уйлар қурилаяпти деяпсиз. Бу уйлар кимга берилаяпти?\n- Ким муҳтож бўлса шунга. Мана 2011 йилга 50 та уй тушади. Менинг қабулимга келган одамлардан¸ биринчи қишлоқ фуқаролик йиғинининг раисларини йиғиб туриб¸ кимда катта оила бўлса¸ мана битта жойда тўртта келин¸ учта келин¸ кўп келишаяптида бу масала бўйича. Бу масалани биз ўрганиб туриб¸ комиссия тузиб туриб¸ маҳалла фуқаролар йиғини раисларини йиғиб шулар билан маслаҳат қилган ҳолда мана 2011 йилда Олтиариқ шаҳарчасига яқин жойда 50 та уй қурилади. Шу аҳолига тарқатамиз биз уйларни.\nОзодлик: Демак¸ тайëр жой берилаяпти.\n- Ҳа¸ қўлига фақат калит берилаяпти.\nОзодлик: Кам таъминланган оилаларга берилаяпти деяпсиз. Агар шундай бўлса¸ жуда ҳам яхши.\n- Берамиз бундан бу ëғига кимда эҳтиëж бўлса. Mана давлат тарафдан кредит берилаяпти. Буни 15 йилда узади. 7 фоизли кредит. Менимча¸ бундай имконият ҳаммада бўлавермайди. Бу йилга яна 50 та тушади.\nОзодлик: Ўша жараëнда порахўрлик ҳолатлари кузатилдими?\n- Порахўрлик ҳолати умуман кузатилгани йўқ. Мана келиб анализ қилдим. 15 кундан бери ишлаяпман. Ҳеч қанақа порахўрлик нимасини сезмадим ҳам¸ бўлмаган бу нарса. Мендан олдин ҳам бўлмаган бу нарса¸- дея олтиариқлик тингловчиларимиздан бирининг гапларига ўз эътирозларини билдирди ўзини Олтиариқ тумани ҳокими ўринбосари деб таништирган Саид Зокиров.\nОзодлик “Эркин микрофони” оддий фуқаролар ва маҳаллий мулозимлар ўртасидаги мулоқот воситаси ҳамдир. Эркин микрофонда янграётган фикрлар Озодликнинг эмас балки тингловчиларимизнинг шахсий кўз қарашларини акс эттиради.\nДавлатдан пулини ўндира олмаётган фермер: Мендайлар сон мингта\nХоразмнинг Урганч тумани Қорамон қишлоғида яшовчи собиқ фермер Отаназар Оллоберганов икки йилдирки, ўз ҳаққини ундира олмай сарсон эканидан гап очди. Отаназар ака маҳаллий ҳуқуқ-тартибот идораларининг масъулиятсизлиги боис икки миллион сўм миқдоридаги пулини ҳануз ололмаётганини айтади.\n- 2008 йилнинг охирида топширдик фермер еримизни. Лекин ҳалигача 2008 йилда топширган пахтамизнинг пулини тўлиқ ололмадик. Суд қарор чиқарди. Лекин Хонқа суд ижрочилари департаментида бизнинг ҳужжатлар йўқолиб кетди. Ижрочи ишдан бўшаб кетган ва ҳужжатни ҳам йўқотиб кетган.\nОзодлик: Қанча пулингизни ололмадингиз?\n- 2 миллион атрофида. Суд ижрочилари департаментининг Хонқа туман бўлими бор. Бизнинг ҳужжатларимиз ўша ерга топширилган эди. Чунки биз Урганч туманининг пахтасини Хонқа пахта тозалаш заводига топширамиз. Автоматик равишда биз Хонқа билан муомала қиламиз. Шартнома шу ер билан тузилгандан кейин шу ернинг суд ижрочиларига топширишимиз керак эди. Мен Хоразм вилоят Адлия бошқармасига ариза бердим. Хоразм вилояти Адлия бошқармаси ҳам у қилди¸ бу қилди¸ бир иложини қилиб судга ўтказди. Судга ўтказдию ўзи қочди. Буларнинг масъулиятсизлиги шу. Энди қаерга боради деҳқон¸ қаерга боради фуқаро? Билмайман булар фуқароларни қандай ҳимоя қилади. Телевизорга қарасанг¸ газетага қарасанг¸ матбуотга қарасанг ҳамма нарса лолазор бизнинг Хоразмда. Аслида вазият бошқача. Биргина мен эмас сон мингта. Мен қонунни тушунадиган юристман. Қонунни тушунадиган одамни булар шунақа ўйнатгандан кейин қонунни тушунмайдиган одамни бир пулга ҳам олмайди булар¸- дейди собиқ фермер Отаназар Оллоберганов.\nИшлаш имконини берадиган қозоқ қизга уйламан!\nАсли наманганлик Муҳаммаджон айни пайтда Қозоғистоннинг Олмаота шаҳрида меҳнат қилади. Муҳаммаджон кейинги пайтда ўзбекистонлик меҳнат муҳожирлари орасида қозоғистонлик қизларга уйланаётганлар кўпаяётмоқда, дейди. Унга кўра, маҳаллий қизларга уйланиш Қозоғистонда қонуний ишлаш ҳуқуқи бергани ўзбек мардикорлари учун қозоқ қизларининг жозибадорлигини оширмоқда.\n- Яшашни олсак¸ яшаш яхши агар милиция ушламаса. Асосий бу ерда қўрқадиган нарсамиз патрул¸ милиция.\nОзодлик: Полиция ҳуда-беҳуда ушлайверадими?\n- Ушлайверади. Машинада кетаëтган бўлсангиз ҳам патрул полиция дегани тўсиб келади. Пиëда кетсангиз ҳам ушлайди. Ушлаганда ўзбек сўмига йўқ деганда 100 минг сўм.\nОзодлик: Жаримами бу?\n- Жарима эмас бу. Уларнинг чўнтак жаримаси бу. Жарима депорт. 19 минг танга жарима ва депорт қилади. Без регистрация юрсангиз қилади буни.\nОзодлик: Ҳужжатларингиз жойида бўлса¸ барибир пул олишадими?\n- Меҳмонга келганлик ҳақида гувоҳнома беради холос. Ишлашга рухсат йўқ. Фақат меҳмонга келганни прописка қилади. Ўша меҳмон агар шу прописка билан ишлаëтган бўлса¸ пул олишади.\nОзодлик: Ишлаш ҳуқуқини берадиган ҳужжатни олиш қийин-а?\n- Йўқ¸ йўқ. Қозоғистон бўйича бунақа ҳужжатнинг ўзи йўқ.\nОзодлик: Унда Қозоғистонда ишлаëтган ҳамма ўзбекистонлик меҳнат муҳожирлари ноқонуний ишлашаяптими?\n- Шундай деса ҳам бўлади. 90 фоизи шундай.\nОзодлик: 10 фоизичи?\n- 10 фоиз, энди мана шу ердан уйланиб қолганлар бор. Уларга мумкин ишлаш. Шу Ўзбекистондан Олмаотага келиб уйланган.\nОзодлик: Кўпми бунақалар?\n- Ўзимнинг жияним ҳам Олмаотада бир қизга уйланган¸- дейди асли наманганлик Муҳаммаджон.\nЗамонавий матбуот ва бадий адабиёт савияси одамларни саводсиз қилиб қўймоқда\nСурхондарёлик Алижон ака бугунги ўзбек матбуоти фаолиятидан норози экани ва газета¸ журнал, ҳамда бадиий адабиётларнинг савиясизлиги муштарий ва китобхонлар сониинг камайиб кетаётганига сабаб бўлаётганидан хафа бўлиб гапирди.\n- Бугунги кунда Ўзбекистондаги газета¸ журнал ëки адабиëт соҳасида ўзига яраша янги-янги китоблар¸ бошқа нарсалар пайдо бўлаяптию¸ аммо халқ ўқимаяпти, халқнинг ўзида хоҳиш йўқ, деган гаплар нотўғри. Чунки халқ хоҳлайди¸ аммо халққа ëқадиган нарсанинг ўзи йўқ. Қайси бир газетани очиб қараманг “Қайнонам ëмон чиқди ëки фалон фалокат бўлди” каби нарсаларга тўлиб кетган. Мана шу нарсадан мутлақо қониқиш йўқда. Асосан “Ҳордиқ”¸ “Даракчи” каби кўнгилочар газеталарда халқни қониқтирадиган нарса йўқ. Энди бадиий китобларга ўтсак. Тўғри қиссалар бор. Мен ëшлик пайтимда Орзиқул Эргашевнинг “Дархон қиссалари”, деган бир китобини ўқигандим. Бу китобни ҳалигача излайман¸ аммо кўп жойлардан топа олмайман. Бугунги кунда пайдо бўладиган китоблар на фантастика¸ на бугунги ҳаëтни кўрсатади. Мутлақо реаллик йўқ. Китобхон ўзига керакли нарсани излайди¸ ўқийди. Аммо топа олмагандан кейин охир-оқибат қўл силкайди ҳаммасига. Биз бугунги кундаги бир марталик қиссаларни ўқиймизу¸ аммо эртага саралаб ололмай қоламиз. Шу сабабдан ҳеч қайсинисига ўқиш иштиëқи қолмайди. Айтмоқчиманки¸ бугунги чиқаëтган олди-қочди ҳикоялар яхши ҳикояларнинг юзини ҳам ëпиб кетади¸- дейди сурхондарëлик Алижон.


Болта келгунича, кунда дам олади « Ўзбекистон Халқ Ҳаракати\nБолта келгунича, кунда дам олади\n18 September 2012 - 10:17\nЎзбекистон демократик мамлакатга айланадими? Бу савол мамлакат мустақиллигининг илк кунлариданоқ қўйилганди ва иқтидордаги ҳукумат назариясидан келиб чиқиладиган бўлса – Ўзбекистон демократик тамойиллар билан ривожланиб бораётган бир мамлакатдир. Уни нодемократик дейиш керак бўлса, Республика конституциясини ҳам шубҳа остига қўйиш билан баробар!\nПрезидент Ислам Каримов иқтидорга келган даслабки кунлариданоқ айни мана шу жилодор демократия ҳақида гапиради, аслида эса у инсон ҳуқуқларини топташ билан, унинг эркини буғиш ва мамлакатда коррупцияни ривожлантириши билан демократик тамойилларга зид ҳаракат қилиб ҳам келади. Унинг шарофати ила бугун ўғлонларимиз мардикор, қул, қизларимиз чўри, фоҳиша ва шу билан ҳам келажакка умид кўзлари ила боқамиз. Келажагимиз албатта буюк бўлади!\nВатанимиз бўлган бу юртни кимлар нималар деб атамади? “Мардикорлар ўлкаси”, “қуллар мамлакати”, мана энди у “Коррупистон” деб ҳам масқара қилинмоқда. Ва бу тавқи лаънатлар остида қолишимизда ҳар бир ўзбекнинг, ҳамда ҳар бир ўзбекистонлик ўз ҳиссаси бор. Нега энди Коррупистон? Агар биз порахўрга пора беришни тўхтатсак, ҳукумат ҳам ўзининг коррупцион сиёсатини ўзгартиришга мажбур бўлади. Буни тушунамиз, аммо амал қилишни истамаймиз. Бундан кўра пора бериб турганимиз яхшироқдек.\nТағин ўзбекистонимиз қийноқлар қўллашни олий мақомга етказган мамлакат саналади. Бунда ҳам аҳолининг сукут сақлаб, бу каби хўрликларга норозилик билдира олмаётгани қийноқларнинг бардавомлигини сақлаб келаяпти. Масалан, ҳукумат кучлари бир инсонни ноҳақдан айблаб, қийноққа солиб, бўйнига сохта айбни қўйганида, минглаб одамлар адолат талаб қила олганида, режим инсонларни бу даражада хўрлай олмасди. Агар у дунёдан Адольф Гитлерни олиб келиб, бу дунёдаги Ўзбекистонни кўрсата олсак, у беҳад шод бўларди. Чунки Ўзбекистон қамоқхоналаридагидек қийноқ турларини ҳатто Гитлер концентрацион лагерларида ҳам қўлланилмаган. Лекин фарқ шундаки, Гитлер лагерларида ўзга халқлар хўрланган.\nЯқинда Ўзбекистоннинг қачон демократик мамлакатга айланиши ҳақида яна сафсата сотиш бошланди. Президент Каримовнинг иддао қилишича, демократияни Ўзбекистонга ёшлар олиб келаркан. Совет ўтмишини кўрмаган ёшлар! Ахир биз шунча йилдан бери демократик тамойиллар билан бошқарилаётган мамлакатда яшаётган эдик-ку! Мамлакатда ўтказилган сайловларимизда халқимиз Ислом Каримовни бир овоздан сайлаб келаётганди. Судлар ҳам ҳамма вақт адолат билан ҳукмлар чиқараётганди. Матбуотимиз ҳам эркин эди. Нега энди ҳукмдоримиз тўнини тескари кийиб, ёшлар демократия олиб келишини иддао қилаяпти?\nҚизиқ, Совет Иттифоқи 1991 йилда парчаланганди, негадир Болтиқбўйи мамлакатларида Совет ўтмишини кўрган авлодлар билан ҳам ҳур, озод бир жамият қуришга эришилди. Польша, ГДР, Чехословакия каби қатор давлатлар Европа Иттифоқининг тенг ҳуқуқли аъзоларига айланди. Аммо биз қандайдир уфққа етишимиз, баланд қоялардан ва довлардан ошиб ўтиб халқ ҳокимиятига эришишимиз керак? Бундан саволга жавоб йўқ эмас, албатта! Болтиқбўйи мамлакатлари 1940 йилдан Совет Иттифоқи таркибида бўлишган, яъни истибдодни кам кўришган. Бу бир асоссиз баҳона эканлигини бу сўзни айтган одамнинг ўзи ҳам тушунади!\nДемократияни ёшлар олиб келадиган бўлса, шунча йилдан бери Ўзбекистон сиёсий мухолифати ёлғон гапирмаган экан-да. Демак, Ислом Абдуғаниевичнинг ўзи ёлғон сўзлаб келган. Энди эса Ўзбекистон ёшларидан умид ва улар албатта мамлакатни адолат мезони билан бошқариладиган бир демократик мамлакатга айлантиришидан умид қиламиз.\nНега Ислом Каримов бу шаклда гапира бошлаганини ақли теран ўзбеклар аллақачон тушуниб етишди. Ислом Абдуғаниевич ҳокимият бошқарув тизимини тўнғич қизи Гулнорага топшириб олиши керак ва у эса Ўзбекистонда ёшлар ҳомийси. Албатта қўштирноқ ичида ва албатта иқтидорга келгунича.\nДунё мамлакатларига тарқалиб кетган ўзбеклар орасида турли баҳслар учраб туради ва уларда Ўзбекистонда ҳокимиятни Гулнора олиши ёки олмаслиги энг қизғинларидан биридир. Шавкат Мирзиёев ҳокимиятга келади, дегувчилар ҳам йўқ эмас. Шавкат Мирзиёвми, ёки бошқа бировми, ким ҳокимиятни жиловини ўз қўлига олар экан, албатта Ислом Каримовни лаънатламай, унинг уруғ аймоғига қирон келтирмай халқнинг муҳаббатини қозона олмайди. Бугун Ислом Абдуғаниевичнинг кўзининг ёғини ялаб юрган лагарбардорларидан қай бири ҳокимитяга келсин, албатта айни мана шу ишни қилади. Демак энг мақбул номзод ким?\nАлбатта Гулнора Каримова ва у Ўзбекистоннинг келгуси президенти. Қолаверса Гулнорани Исроил ҳам қўллаб-қувватлайди. Фақат бир масала, бу халқ ўз ўтмишида аёл президент, ёки аёл подшоҳ кўрмаганлигидадир. Бунга кўникма пайдо қилишнинг имкони бўлмаса-да, Совет ўтмишини кўрмаган ёшлар эса Гулнорани янги президент дея қабул қилишларига умид боғласа бўлади. Чунончи, ҳозирда Гулнора Каримова ўзини имкон қадар халққа яқин олиш ҳаракатига тушиб кетган ва у президент этиб сайланса (аниқроғи тайинланса) Ислом Каримов оёғини узатиб кексалик гаштини суради. Ҳаттоки ўз ўлимидан кейин ҳам унинг номи қораланмайди, шунда ҳам Гулнорадан сўнг унинг бирор фарзанди ҳокимият жиловини ўз қўлига олса.\nЎзбекларимизнинг миллий тафаккури ҳам ўзига яраша. Ким уларни ош-палов билан сийласа, улар учун ўша яхши одам бўлиб қолади. Юртда Гулнора Каримова томонидан ташкиллаштирилган мингта никоҳ ва мингда суннат тўйи тадбиридан кўзланган мақсад ҳам аслида шу эди, яъни Гулнора Каримованинг иқтидорга келтириш.\nФақат ош-палов билан ҳокимият жиловини қўлга олиб бўлармикан? Албатта камина буюк башоратчи мақомига даъвогар эмасман, аммо яқин орада Гулнора Каримованинг сиёсий бир партияси ҳам пайдо бўлади. У нима деб аталиши мумкинлигини айтиш қийин, аммо Президент сайловларида Гулнора Каримова номзодини илгари сурадиган бирор партия пайдо бўлиши шарт.\nАслида Ўзбекистонда сиёсий эркинликларнинг йўқлиги боис сиёсий партия ташкил этиш мақсадга мувофиқ эмас, агар мақсад фақат сиёсий ҳокимиятни қўлга олишдангина иборат бўлмаса. Афсуски, Ўзбекистонда ташкил топган партиялар одатда навбатдаги президент сайлови олдидан шаклланади. Масалан 1991 йилда ўтишдаги коммунистик партия бир думалаб Халқ демократлари партиясига айланаркан, дастлабки қадами Ислом Каримов номзодини Ўзбекистон Президентлигига кўрсатиш бўлганди.\nМақсадга эришган Ислом Каримов партияни тарк этди. Орада референдум билан президентлик муддати чўзилди ва 2002 йилда у тағин “сайланди”. Бу сафар Ислом Каримов номзодини янги ташкил топган сиёсий партия “Фидокорлар” партияси илгари сурганди. Сайловдан сўнг “Фидокорлар” қудуқққа тушган тошдек йўқолди. 2007 йилги сайловларда эса унинг номзодини президентлик тахтига янги тузилган сиёсий партия – Ўзбекистон либерал-демократлар партияси илгари сурди. Шундан келиб чиқиб айтиладиган бўлса, яқин келажакда яна бир сиёсий партия пайдо бўлади ва у Ўзбекистон Президентлигига Гулнора Каримова номзодини илгари суради.\nХўш, Ўзбекистон Ислом Каримов айтаётганидек ёшлар билан демократик бўлиб қоладими? Ёки ривожланадими? Йўқ, албатта! Ўзбекистоннинг нодемократик бўлишидан ва унинг камол топмаслигидан даставал Ислом Каримовнинг ўзи манфаатдор-ку! Унга лаббайчи мансабдорлар, тавозеъ билан қўл қовуштириб турадиган халқ ва албатта бировнинг салласи деганда калласини ҳам узиб берадиган дастёрлар керак! Ўзбекистон Ислом Каримов учун мутлоқ кераксиз бир юк бўларди, агарда ундан фойда бўлмаса. Фойда кетидан эса Ислом Каримов ҳам гапми, Искандар Зулқарнайнлар югуришган. Айниқса ҳар қандай шароитда ҳам яшаб қолишга ўрганган бу халқимиз ҳатто ўзга юртларда ишлаб ҳам топган пулини каримовлар ўпқонига ташлаб турса яна-да яхши экан.\nБемалол айтиш мумкинки, Гулнора Каримованинг ҳокимиятга келиш билан мамлакатда коррупция яна-да ривожланиб боради. Сохта умидлантирилган бу халқнинг умидлари чилпарчин бўлишини эса ҳозирданоқ айтиш мумкин. Бу башорат қилиш эмас, балки реалликдир. Ислом Каримов АҚШ ва Исроилнинг ҳимоясида турибди ва барибир қўрқаяпти. Борди-ю бирор инқилобий ўзгариш содир бўлмай туриб, улардан фойдаланиб қолиш керак ахир. Ҳар қалай, айтадилар-ку: болта келгунича кунда дам оларкан!


22:29 / 19.08.2019\nФото: REUTERS / Gerard Julien/Pool\nРоссия президенти Владимир Путин Москвадаги норозилик намойишларига биринчи марта изоҳ берди. У Франция президенти Эмманюэл Макрон билан учрашув олдидан журналистлар билан суҳбатда россияликларнинг осойишта намойишлар ўтказишга ҳуқуқи борлигини тасдиқлаган, бироқ тўқнашувлар учун куч тузилмалари ходимлари ва намойишчиларни танқид қилган.\nПутин Москва шаҳар думасига аввалги сайловларда қоидабузарликлар сабабли овоз беришгача 100 дан кўпроқ номзод қўйилмагани, ҳозир эса бундайлар сони камроқ – 57 нафар эканлигини таъкидлаб ўтган. Асосан улар имзоларнинг қалбакилаштирилиши сабабли сайловларга қўйилмаган.\n“Фикримча, фуқаролар осойишта, қонунга тўғри келувчи норозилик намойишларини ўтказишга ҳақли, ҳокимият эса уларнинг бу ҳуқуқлари амалга оширилишини таъминлаши керак. Бироқ ҳеч ким – на ҳокимият, на қандайдир гуруҳлар қонунни бузишга ва вазиятни бемаъниликка ёки ҳокимият билан тўқнашувларга олиб келишга ҳақли эмас. Бу қонунбузарликдир, унда айбдор бўлганлар эса жавобгарликка тортилиши керак”, деб айтган Путин.\nУнинг таъкидлашича, Россия Москвада Франциядаги “сариқ жилетлар” намойишлари каби вазият юзага келишини истамайди.\nМосквадаги норозилик намойишлари Москва шаҳар думасига мустақил номзодлар рўйхатга олиниши рад этилгандан кейин бошланган. Бунга имзолардаги хатоларнинг кўплиги сабаб бўлган. Мухолиф номзодлар бу қадамни асоссиз деб аташган.\nБундай намойишлардан 10 августда Сахаров номидаги шоҳкўчада ўтган охиргисида 60 мингга яқин одам иштирок этган.\nМосквадаги қурилишларда минглаб ишчи кучи етишмаётгани маълум қилинди\nМосквада Ўзбекистонда экстремизм учун қидирилган шахс ушланди


2020 йил май ойидан:\nТўрткўл тумани хокими\n07.02.1973 Тўрткўл тумани\nқорақалпоқ ЎзЛиДеП аъзоси\nолий 1995 й. Тошкент ирригация ва қишлоқ хўжалигини механизациялаштириш муҳандислари институти (кундузги), 2001 й. Тошкент давлат иқтисодиёт университети (сиртқи), 2007 й. ЎР Президенти ҳузуридаги давлат ва жамият қурилиши академияси тингловчиси\nМаълумоти бўйича мутахассислиги: муҳандис-иқтисодчи, банк иши, бозор иқтисодиёти асослари ва тамойиллари мутахассислиги магистри\n1987-1989 йй. - Элликқалъа тумани Боғёб хўжалиги ишчиси\n1989-1990 йй. - Тошкент ирригация ва қишлоқ хўжалигини механизациялаштириш муҳандислари институти тайёрлов курси тингловчиси\n1990-1995 йй. - Тошкент ирригация ва қишлоқ хўжалигини механизациялаштириш муҳандислари институти талабаси\n1995-1996 йй. - Элликқалъа тумани "Жайхун" савдо ишлаб чиқариш комплекси иқтисодчиси\n1996-1998 йй. - Элликқалъа тумани "Боғёб-савдо" акциядорлик жамияти директори\n1998-1999 йй. - Элликқалъа тумани молия бўлими бюджет инспекцияси бошлиғи\n1999-1999 йй. - Элликқалъа тумани молия бўлими мудири вазифасини бажарувчиси\n1999-2002 йй. - Элликқалъа тумани молия бўлими бюджет инспекцияси бошлиғи\n2002-2006 йй. - Элликқалъа тумани молия бўлими мудири\n2006-2007 йй. - Ўзбекистон Республикаси Президенти ҳузуридаги давлат ва жамият қурилиши академияси тингловчиси\n2007-2010 йй. - Элликқалъа тумани молия бўлими мудири\n2010-2013 йй. - Қорақалпоғистон Республикаси Вазирлар Кенгашининг иқтисодий ривожлантириш масалалари бўйича котибияти бошлиғи\n2013-2017 йй. - Тўрткўл тумани молия бўлими мудири\n2017-2018 йй. - Тўрткўл тумани ҳокимининг иқтисодиёт ва тадбиркорлик масалалари бўйича I ўринбосари\n2018-2019 йй. - Элликқалъа тумани “Бўстон туризм” кўп тармоқли фермер хўжалиги раҳбари\n2019-2020 йй. - Агросаноат мажмуи устидан назорат қилиш инспекцияси Элликқалъа тумани бўлими бошлиғи\n2020-2020 йй. - Элликқалъа тумани ҳокимининг иқтисодиёт ва тадбиркорлик масалалари бўйича биринчи ўринбосари\n2020 й. - ҳ.в. - Элликқалъа тумани ҳокимининг молия-иқтисодиёт ва камбағалликни қисқартириш масалалари бўйича биринчи ўринбосари\n1-12-2020 kuni yangilangan


Афғонистонда чоп этилган ўзбек тили ҳақидаги китоб бир кунда қарийб 1300 нусхада сотилди\n11:07 / 08.07.2015\nАфғонистоннинг Мозори Шариф шаҳрида чиққан “Афғонистонда ўзбек миллий ғояси ва тил таълими” китобидан бир кунда 1 270 нусха сотилди.\nKun.uz таҳририятининг ўз манбаларидан маълум бўлишича, китоб дастлаб 2 000 нусхада чоп этилган.\nМаҳаллий тадбиркор Хайрмуҳаммад Салжуқий ҳомийлигида нашр этилган китоб муаллифи ўзбекистонлик тадқиқотчи Шуҳрат Барлос ҳисобланади.\nАйни кунларда Афғонистондаги ўзбек жамоаси тил ва маданият соҳасига жиддий урғу бермоқда. Мамлакатда ўзбек тилига расмий мақом берилиши билан ўзбек тилида китоблар нашр қилиниши, умумтаълим мактабларининг очилиши жараёнлари тез суръатлар билан бормоқда. Афғонистондаги ўзбек тили таълими муаммоларига бағишланган ушбу китоб маҳаллий интеллигенцияда ва ёшларда катта қизиқиш уйғотди.\n“Шуҳрат Барлос томонидан битилган бу китоб Афғонистон ўзбеклари учун махсус маънавий ва маърифий мавзуда ёзилган ва Афғонистон тарихида шу йўналишда босиб чиқарилган биринчи китоб ҳисобланади. Афғонистон ўзбеклари учун зарур мавзуларни ичига олган энг керакли илмий манбага айланади”, – деди, янгиликни шарҳлар экан, Швециядаги Халқаро Бобур жамғармаси намояндаси, фан доктори Саид Абдулҳаким Шаръий Жузжоний.


Бугун Германияга Бошқирдистон делегацияси ташриф буюрган.\nДелегацияга республика бош вазир ўринбосари Рамил Мирсаев бошчилик қилмоқда. Улар жорий йилнинг 2 июлида юз берган авиаҳалокат қурбонларининг мотам маросимида иштирок этади. Бугунги мотам маросимида Германия ҳукумати вакиллари ҳам қатнашади.\nЭртага авиаҳалокатда қурбон бўлган 36 йўловчи жасади Уфа шаҳрига жўнатилади. Бир неча кун олдин 33 марҳум йўловчилар жасадлари Россияга қайтариб юборилган.\nБугунги мотам маросимида қатнашиш учун Швейцария президенти Каспар Филлигер Россияга сафарини қолдирди.


Аллоҳ таоло Покдир покликни севади – oliymahad.uz\nНабавий суннатга амал қилиш билан\nаввало улкан савобга эришилади.\nКасалликлар пайдо бўлиши,\nкўпайишининг олди олинади.\nЖисмоний, ижтимоий саломатлик\nва тетиклик таъминланади.\nЖорий йилнинг 17 октябрь санасида Тошкент Ислом институти 1-4 курс талаба қизлари иштирокида “Поклик – имондандир” мавзусида “Мураббийлик соати” бўлиб ўтди. Унда институтнинг Молиявий-иқтисодий ишлар бўйича проректор Ҳ.Аманов талаба қизлар билан поклик ҳақида суҳбат ўтказди. Жумладан, мўминликнинг энг олий белгиларидан бири бу поклик эканлиги ҳақида маълумотлар берди. Дарҳақиқат, ҳадиси шарифда айтиладики: “Поклик – имондандир”, “Албатта, Аллоҳ таоло Яхшидир яхшиликни севади, Сахийдир саховатни севади, Покдир покликни севади. Покланинглар ён атрофингизни пок тутинглар”. Ҳадиси шарифда “Поклик иймонга чақиради. Иймон эса ўз эгаси билан жаннатда биргадир” дейилган.\n535800cookie-checkАллоҳ таоло Покдир покликни севадиno\nОлдингиТарихдан сўзловчи обидаларКейингиТалабалар «INNOWEEK» халқаро инновация ярмаркасида иштирок этди


Автомобилларни бошқа шахсга ўтказиш ҳуқуқини берувчи ишончномаларни расмийлаштиришга рухсат берилди | NORMA.UZ\nВазирлар Маҳкамасининг 28.08.2001 йилдаги «Автомототранспорт воситаларини сотиб олиш, улардан фойдаланиш ва уларни бошқа шахсларга беришни тартибга солиш тўғрисида»ги 354-сон қароридан 2001 йилдан буён амал қилиб келаётган тақиқ чиқариб ташланди (ВМнинг 24.10.2018 йилдаги 863-сон қарори).\nЭслатиб ўтамиз, ҳужжат лойиҳаси ҚҲТБТ порталида муҳокама қилинаётганда унга шарҳ тайёрлаган эдик. Дастлабки версияси билан солиштирганда унга жиддий ўзгартириш киритилмаган.\nЭнди фуқаролар ишончли вакилларига автомобилга худди шундай ишончномани бошқа шахс номига расмийлаштириш ҳуқуқини беришлари мумкин. Бошқа шахсларга ўтказиладиган ваколатлар ҳажми камроқ бўлиши мумкин, бироқ кўпроқ бўлиши мумкин эмас, бошқа шахсга ўтказиш ҳуқуқи эса асосий («бирламчи») ишончномада алоҳида қайд этилган бўлиши керак. «Иккиламчи» ишончнома ҳам нотариал расмийлаштирилиши лозим.\nШуни қайд этиб ўтамизки, Фуқаролик кодекси (140, 141-моддалар) ва Ўзбекистоннинг бошқа норматив-ҳуқуқий ҳужжатларида кейинчалик бошқа шахсга ўтказиш, яъни иккинчи, учинчи ва ҳ.к. марта бошқа шахсга ўтказиш тўғридан-тўғри тақиқланмаган. Шу сабабли ушбу масалани аввалбошдан ҳал этган маъқул. Масалан, Россия Федерацияси Фуқаролик кодексининг 187-моддасига кўра, агар асосий ишончномада бошқача тартиб назарда тутилмаган бўлса, бундай қилиш тақиқланган – ҳужжатда кейинчалик бошқа шахсга ўтказишни тақиқлаш шарт эмас. Ўзбекистонда, агар бошқа шахсга ўтказиш тақиқланмаса, автомобиль қўлдан қўлга ўтиши хавфи мавжуд.\nЎз ваколатларини бошқа шахсга ўтказган шахс асосий ишончномани берган шахсни янги ишончли вакилнинг Ф.И.О. ва яшаш жойи ҳақида хабардор қилиши шарт. Хабарнома хабар берганлик далилини ҳужжат билан тасдиқлай оладиган тарзда берилиши керак. Агар бундай қилинмаса, кейинги ишончли вакилнинг барча хатти-ҳаракатлари учун аввалгиси жавобгар бўлади. Асосий ишончнома чақириб олинганда, муддати ўтганда ёхуд бошқа асосларга кўра тўхтатилганда бошқа шахсга ўтказиш ҳам ўз кучини йўқотади.\nШуни қайд этиб ўтамизки, автомототранспорт воситалари юзасидан ишончномалар Автомототранспорт воситалари билан боғлиқ битимларни расмийлаштириш тартиби тўғрисидаги низомда назарда тутилган тартибда расмийлаштирилади, шунингдек Автомототранспорт воситаларини давлат рўйхатидан ўтказиш тартиби тўғрисидаги низомга мувофиқ ЙҲХДХда ҳисобга қўйилади.\nКўрсатилган норматив-ҳуқуқий ҳужжатлар 26.07.2018 йилдаги ЎРҚ–488-сон Қонунга мувофиқлаштирилган, унга кўра ташкилотлар жисмоний шахсларга ижарага берадиган автотранспорт воситаларини 30 кунгача бўлган муддатга ижарага бериш шартномалари нотариал расмийлаштиришдан ва ЙҲХДХда ҳисобга қўйишдан озод этилган. Бу ҳақда батафсил – бу ерда.\nБундан ташқари, энди норезидентлар учун машиналарга ишончномаларни расмийлаштириш мумкин. Бу ҳам 17 йил давомида тақиқланган эди.


Роналду: "Дани Алвеснинг сўзларига жавоб қайтармадимми? Мен бировни текинга реклама қилмайман" » Скачать музыку бесплатно новинки музыки 2016-2017\nРоналду: "Дани Алвеснинг сўзларига жавоб қайтармадимми? Мен бировни текинга реклама қилмайман"\nКомментариев: 0 Просмотров: 257 Дата: 18-01-2016, 15:50 Мадриднинг «Реал» клуби футболчиси Криштиану Роналду Каталониянинг «Барселона» жамоаси ҳимоячиси Даниэл Алвес португалиялик футболчининг «Олтин тўп» учлигига киришга муносиб эмаслиги борасидаги сўзларига ўз муносабатини билдириб ўтди. «Ҳеч кимни текинга реклама қилишни истамайман. Ҳеч қачон бу тарзда интервью ҳам бермайман. Агар кимгадир ёмон гап айтгим келса, уни ўзига айтаман. Матбуот орқали эмас. Мен ҳақимда гапирса, тамом эртасига газетанинг муқовасида пайдо бўлади», — дея қайд этиб ўтди Роналду. Бундан олдинроқ, ОАВ «Олтин тўп» топшириш маросими вақтида Роналду ва Алвеш ўртасида ихтилоф юзага келгани ҳақида ёзиб чиққанди.


Саҳарликка қиймали тансиқ таом - Hidoyat.uz\nАсосий саҳифа Жамият Пазандалик Саҳарликка қиймали тансиқ таом\nТухум — 7 та\nСуюлтирилган пишлоқ — 4 пиёла\nСметана — 3 пиёла\nСаримсоқ пиёз. (Соус ўрнига майонез ишлатса ҳам бўлади.)\nҚиймага 1 та тухум, майда тўғралган пиёз, туз, саримсоқ пиёз ва зираворлар қўшиб аралаштиринг.\nАралашмани 12 бўлакка бўлинг ва шарчалар ясанг.\nИккита целлофан пакет олинг, улардан бирига қиймалардан бирини ёйинг, иккинчиси билан қийма устини ёпиб бироз тиндиринг.\nАлоҳида идишда 6 та тухумга туз қўшиб аралаштиринг.\nҚиймани тухумли аралашмага ботиринг.\nЎсимлик ёғига солиб, қиймани икки томонини қовуриб олинг.\nСоус тайёрлаш учун:\nСуюлтирилган пишлоқ, сметана ва қирғичдан чиқарилган саримсоқ пиёзни аралаштиринг. ⠀⠀\nГўшт устига соус қуйинг.\nКесилган помидорларни териб чиқинг ва тайёр бўлган қиймаларни эҳтиёткорлик билан ўранг.


Anhor.uz ўзбек тилида – Telegram\nAnhor.uz ўзбек тилида\nЯнгиликлар, воқеалар, фикрлар. Сайт таҳририяти билан алоқа учун: @RedAnhorBot\nTelegram (рус тилида) - https://t.me/anhoruz\n107 views 13:18\n126 views 10:48\nПрезидентнинг Олий Мажлисга ва халққа мурожаати қанчага тушди\n2020 йил 29 декабрь куни Ўзбекистон президенти Олий Мажлисга ва Ўзбекистон халқига мурожаат билан чиқди. Давлат харидлари порталининг маълумотларига кўра, тадбирни ўтказиш 1,6 млрд сўмга тушган. Тирик ва кесилган гуллардан тайёрланган безаклар эса 358 млн сўмни ташкил қилган.\n105 views 06:58\nУз блогида аёлларнинг автомобилни бошқариш қобилияти ҳақида ўз фикрини билдирган. «Мен гендер тенглиги тарафдориман, эркаклар ва аёллар тенг ҳуқуқлар ва имкониятларга эга деб ҳисоблайман. Узримни инстаграмдаги блогимда ҳам жойлаштирдим», – дейди Жасур Кенжаев.\n75 views 13:49\nАфғонистонлик учувчилар Ўзбекистондан БААга учиб кета бошлади\n71 views 13:05\nАвгуст ойида президент Шавкат Мирзиёев илк бор ўзбек тадбиркорлари билан очиқ мулоқот тарзида учрашди. Учрашувга тайёргарлик кўриш учун икки ойга яқин вақт мобайнида мамлакат тадбиркорларидан самарали ишлашга тўсқинлик қиладиган муаммоларни ҳал қилиш, етарли даромад олиш ва сармоя киритиш бўйича таклифлар тўпланди.\n51 views 08:50\n65 views 14:11\n63 views 10:39\n1.0K views 06:34\nКарантин жорий этилган 2020 йилда депутатларнинг хизмат квартираларини таъмирлашга 1,2 млрд сўм сарфланган\nЎзбекистон шаҳарларининг ободонлаштирилиши ва яхшиланиши ҳали ҳам аҳолига ноқулайлик туғдирмоқда. Тураржой бинолари қуриляпти, “Нурафшан Бизнес Cити” ва “Янги Тошкент” каби йирик лойиҳалар амалга оширилмоқда ва режалаштирилмоқда. Бироқ, яхши ўйланмаган режалаштириш ва эскирган қоидалар инвесторларга ҳам, давлат бюджетига ҳам юк бўладиган янги муаммоларни келтириб чиқариши мумкин. Архитектор урбанист Анвар Мухамеджанов шаҳарсозлик ва шаҳарсозлик нормаларини янгилаш жамиятнинг иқтисодий ва ижтимоий соҳаларига қандай ижобий таъсир кўрсатиши мумкинлигини айтиб беради.\n52 views 08:20\n“Севимли Тошкент шаҳрига”: Буюк князь Николай Константинович саройи яна музейга айланади ва ташриф буюрувчилар учун очиқ бўлади\nБуюк князь Николай Константинович (Романов) саройини реставрация бўйича дастлабки контсепция Ўзбекистон маданияти ва санъатини ривожлантириш жамғармаси томонидан тақдим этилган. Икки йил давомида лойиҳа Мюнхендаги BMW музейи, Амстердамдаги Миллий денгиз музейи ва Гизадаги Буюк Миср музейининг қиёфасини ўйлаб топган “Atelier Brückner GmbH” (Германия) компаниясининг музей экспозициялари дизайни бўйича мутахассислар томонидан маҳаллий экспертлар билан биргаликда ишлаб чиқилган.\n50 views 13:16\n922 views 13:17\n47 views 14:29\n924 views 12:17\nЎзбекистон президенти сайловларигача бир ҳафта вақт қолди, бу орада эса сайлов участкалари ногиронлиги бор кишиларнинг эҳтиёжларига мослаштирилмаган.\n652 views 06:19


Ўзбекистонлик дзюдочилар Тошкентдаги Гран-Прининг илк кунида 7 та медални қўлга киритди - Спорт - PressNews.uz\nБош Саҳифа / Спорт / Ўзбекистонлик дзюдочилар Тошкентдаги Гран-Прининг илк кунида 7 та медални қўлга киритди\nҚўшилди: 07 октябр 2016 13:30\n“Ўзбекистон” спорт мажмуасида дзюдо бўйича Тошкент Гран-Приси турнирига старт берилди. Кетма-кет тўртинчи маротаба Тошкентда ташкил этилаётган ушбу нуфузли мусобақада 15 та мамлакат полвонлари 7 та вазн тоифасида медаллар учун баҳсларга киришишган.\nГран-Прининг илк куни терма жамоамизга 7 та медални тақдим этди. -60 кг вазн тоифасида татамига чиққан Муҳриддин Тиловов барча рақибларини мағлубиятга учратиб, олтин медални қўлга киритди.\nИлк кунги баҳслардан сўнг терма жамоамиз 7 та медал билан умумжамоа ҳисобида иккинчи ўринни эгаллаб турибди. Иккита олтин ва битта кумуш медални қўлга киритган Россия терма жамоаси биринчи поғонадан жой олган.


Трамп Фаластин учун мўлжалланган пул траншини музлатиб қўйди\n07:48 / 27.01.2017\nАҚШ президенти Дональд Трамп маъмурияти Фаластин ҳукуматига Барак Обама томонидан унинг президентлигининг сўнгги соатларида маъқулланган пул ўтказмасини музлатиб қўйганини маълум қилди. Бу ҳақда Фаластиндаги амалдорга иқтибос келтирган ҳолда The Times of Israel нашри ёзмоқда.\nНашр манбаси маълумотларига кўра, АҚШ вакиллари Фаластин бош вазири Рами Ҳамдаллани маблағлар яқин орада ўтказилмаслигидан огоҳлантириб қўйишган.\nАҚШ Давлат департаменти аввалги маъмурият томонидан қабул қилинган қарорни кўриб чиқиб, уни янги маъмурият вазифаларига мослайди.\nОбама маъмурияти ўз ишининг охирги соатлари Фаластинга 221 млн доллар беришни маъқуллаганди. Собиқ маъмурият конгрессни транш амалга оширмоқчилигидан 20 январда хабардор қилган. Республикачилар партияси вакиллари бунга қарши чиққандилар.\nФаластин пул транши


Қўшма Штатлар иммиграция ва натурализация хизмати Америкага саëҳат қилиш учун борган минглаб чет элликнинг бармоқ изларини ва фотосуратларини руйҳатга олиш билан аксилтеррор дастурни амалда жорий этишни бошлади.\n12 декабр 2019, Тошкент вақти: 15:54\nАҚШ ҳукумати томонидан “террор ҳомийлари” сифатида расман қайд этилган Эрон, Ироқ, Ливия, Судан ва Сурия давлатларидан Америкага саëҳат қилувчи фуқаролар тўғрисидаги маълумотлар янада синчиклаб ўрганилади.\nБошқа араб ва мусулмон давлатларининг фуқаролари ҳам шундай текширилиши мумкин.\nРасмий ходимлар 11 сентябр терактларини содир этган террорчиларни ўз вақтида аниқлай олмаганига хавфсизлик борасидаги камчиликлар сабаб қилиб кўрсатилган эди. Дастур мазкур камчиликларни бартараф этишга қаратилган.\nМалайзия ва Покистон ҳукуматлари дастурни танқид қилиб, унда мусулмонларга нисбатан адолатсиз муносабатда бўлинаëтганини билдирди.


Роналду ўзи ҳақидаги аянчли ҳақиқатни тан олди! – Mazmun.Uz\nРоналду ўзи ҳақидаги аянчли ҳақиқатни тан олди!\n«Реал» ҳужумчиси Криштиану Роналду Испания чемпионатининг 12-турида «Атлетико»га қарши кечган ва 3:0 ҳисобидаги ғалаба билан якунланган ўйин вақтида рақиблар ярим ҳимоячиси Коке билан гап талашиб қолган.COPE радиоси икки футболчи тортишуви тафсилотларини келтирди. Манбага кўра, «матрасчилар» футболчиси билан баҳси вақтидаги гапларни португалиялик футболчи кийим алмаштириш хонасида жамоадошларидан бири билан муҳокама қилган.– Коке мени ҳезалак деб атади, – деган Криштиану Роналду шеригига.\nВперед “Юлдузча” журийларига очиқ хат: “Болаларга мумтоз ашулаларни куйлама, дейишга ҳаққингиз йўқ!”\nНазад Эр кам дунё (интервью-пародия)


Kutubxona - Murodboy Nizanov. Telefon jinnisi (hajviya) / Kiril\nSiz shu sahifadasiz: Murodboy Nizanov. Telefon jinnisi (hajviya) / Kiril\nМуаллиф Муродбой Низанов\nАсар номи Телефон жинниси (ҳажвия)\n- Муродбой Низанов\nТелефон жинниси (ҳажвия)\nКатталар билан ҳазиллашмоқ яхшиликка олиб келмас экан. Сабаби, уларнинг табиати нозик бўлади. Эҳтиёцизлик билан айтилган бир оғиз гап учун бир умр жабр тортишга тўғри келиши мумкин. Масалан...\nНашриётда эрталабдан шовқин-сурон кўтарилди.\n— Ёзувчи Дўстжон Муҳамедовни жин урибди, телефон аппаратларини синдириб ташлади.\n— Xой, телефонни яшир! Дўстжон келаётир.\n— Эшикни бекитинг.\nБу гап-сўзлар бошлиққа бориб етди. У зудлик билан бош ҳисобчи ва касаба уюшмаси раҳбарини ҳузурига чақирди.\n— Муҳамедов ойлигини олганми?\n— Унга тўланадиган қалам ҳақидан қарзимиз йўқми?\n— Яқин ўртада моддий ёрдам сўрамаганмиди?\n— Сўраган эди, олди.\n— Уйида ёзув-чизув билан шуғулланиш учун қалам-қоғоздан ёрдам қилиб турибсизларми ўзи?\n— Унда нимага ғалва кўтараётган экан-а? Айтмоқчи, баҳорда дам олишга бораман, деб йўлланма сўраб юрган эди.\n— Йўлланмани ўзи қайтариб топширди.\n— Кузда борганим маъқулроқ, деди.\n— Биздан гина қилишига бирор асоси борми ўзи?\n— Бўпти. Унда айтинглар, олдимга кирсин!\nБош ҳисобчи билан касаба уюшмаси раҳбари хонадан чиқар-чиқмас бошлиқ ҳузурига ёзувчи Муҳамедов кириб келди. Кайфияти ҳар кунгидай эмас. Кўзлари қизариб кетган. Унга кўзи тушиши билан бошлиқ шошилиб қолди. Стол устида турган учта телефондан биттаси жиринглай бошлади. Муҳамедов кабинет соҳибидан бурун чаққонлик билан телефонни олди-да, кўтариб ерга урди. Аппарат чил-чил синди. Бошлиқ не қиларини билмай, бир сочилиб ётган телефон бўлакларига, бир Дўстжон Муҳамедовга қаради. Шу орада иккинчи телефон ҳам жиринглаб қолса бўладими. Буниси ҳам расво бўлди. Учинчи телефон аппаратини бошлиқнинг ўзи қўлига олди ва ташқарига отилиб чиқди. Муҳамедов изидан эргашди.\nҚабулхонада котиба қиз ким биландир телефонда гаплашаётган экан. Муҳамедов унинг қўлидаги телефонни юлқаб олди-да, ерга урди. Телефон ўчоққа қаланадиган тарашага ўхшаб бўлакларга бўлинди. Шу орада кимдир омон қолган телефонларнинг биридан «03»га қўнғироқ қилишга улгурди. Тезда уч нафар шифокор етиб келди ва Муҳамедовни машинага зўрлаб жойлашди.\n— Ушладик, олиб бораётирмиз, — деди олдинги ўриндиқда ўтирган шифокор рация орқали.\nМуҳамедов бир силтаниб, уларнинг қўлидан чиқди ва рациянинг гўшагини ўтирғичнинг темирига зарб билан урди. Рация тамом бўлди. Муҳамедов руҳий касалликлар шифохонаси қабулхонасидаги барча телефонларни ҳам бошига етди. Аслида унинг бундай телефон жиннисига айланишида ўн кунча олдин катталардан бирига бемаҳал қилган қўнғироғи сабабчи бўлган эди.\nСўнгги ярим йил мобайнида ёзувчи Муҳамедовга дурустроқ илҳом келмай, ҳеч нарса ёзолмай юрган эди. Бир куни кутилмаганда ярим кечада илҳом келиб қолса бўладими! У ёзув столига ўтириб иштиёқ билан ёза бошлади. Саҳифалар бирин-кетин тўляпти. Қуйилиб келаётган жумлаларни ёзишга зўрға улгурмоқда. Шу пайт бирдан чироқ ўчиб қолди. Муҳамедовнинг мавж уриб турган илҳоми тўхтади-қолди! Шамнинг ёруғида телефон китобини олиб ГРЭС бошлиғининг уйига қўнғироқ қилди.\n— Алло! Бу ГРЭС бошлиғининг уйими?\n— Сиз бошлиқмисиз?\n— Сизнинг уйингизда «свет» борми?\n— Менинг уйимда эса йўқ.\n— Навбати билан ўчиряпмиз. Ёниб қолар.\n— Лекин менинг илҳомим сизнинг навбатингизни кутиб турмайди-да. Мен ёзувчи Муҳамедов бўламан. Эл оёғи тинган пайтда ижод қилаётган эдим, хонамда чироқ ўчиб қолди. Сизнинг уйингизда эса ўчмабди. Шу адолатданми ахир?!\nГРЭС бошлиғи Муҳамедовнинг яшаш жойини, телефон номерини ёзиб олиб, чироқни ёқтиришга ваъда берди. Сўзининг устидан чиқди ҳам! Сал ўтмай чироқ ёнди. Бироқ Муҳамедовнинг илҳоми сўниб қолган эди.\nЭртаси куни тунда Муҳамедов телефоннинг жиринглашидан чўчиб уйғонди.\n— Алло, ёзувчи Муҳамедовнинг уйими? Илҳом қалай?\n— Чироқ борми?\n— Ҳа, ёниб турибди.\n— Мен кечаги ГРЭС бошлиғиман. Чироғингизни ўчирмасликка ваъда бергандим. Шунинг учун аниғини билай деб шахсан ўзим телефон қиляпман.\nУйқу бир бўлингандан кейин қайтадан кўзнинг илиниши қийин бўлар экан. Муҳамедовни хаёл олиб қочди. Шу ётишда тонгга яқин кўзи илинди.\nИккинчи куни тунги соат учда телефон жиринглади. Муҳамедов тушиммикан деб аввалига эътибор бермади. Лекин ўнгида жиринглаётган экан.\n— Чироқ ўчмадими?\n— Йўқ, ёниб турибди.\n— Мен ГРЭС бошлиғининг ўринбосариман...\nУчинчи куни тунги соат учда ёзувчини хотини туртиб уйғотди.\n— Туринг, телефонга чақиришяпти!\n— Ким? — деди у уйқусираб.\nМуҳамедов гандираклаб бориб гўшакни олди.\n— «Свет» борми?\n— Мен ГРЭСнинг бош инжинериман.\nМуҳамедов тўртинчи куни гўшакни олаётиб соатига қаради. Учдан икки минут ўтган экан.\n— Ёзувчи Муҳамедовнинг уйими? Чироғингиз ёняптими?\n— Ҳа, ёниб турибди...\nБешинчи куни тунги соат учгача Муҳамедов ухламай қўнғироқ бўлишини кутиб ётди. Умиди пучга чиқмай, қўнғироқ жиринглади.\nЕттинчи, саккизинчи, ўнинчи, ўн олтинчи кунлари телефон жиринглаши билан Муҳамедов жавоб қилди:\n— Мен ёзувчи Муҳамедовман, илҳомим жойида. Чироқ ўчгани йўқ. Ўз ҳолимга қўясизларми, йўқми?\nУ ёқдан дарҳол жавоб қайтади:\n— Бизда тўқсон олтита оператор, қирқ саккизта техник бор. Ҳаммамизга ушбу топшириқ бўйича график тузиб берилган.\nАна шу гапдан кейин Муҳамедов телефонни деворга уриб синдирди-да, кўчага чиқиб кетди. Тонг оқара бошлагач, дастлаб қўшниларнинг телефонларини синдириб чиқди. Сўнг ишхонага келди. Қолган гаплар ўзингизга маълум.\n"http://www.kutubxona.com/wiki/index.php?title=Murodboy_Nizanov._Telefon_jinnisi_(hajviya)_/_Kiril&oldid=12595" dan olindi


Чимкент аҳолиси ичимлик сув талаб қилмоқда\n19 июнь куни Чимкент шаҳрининг Самал маҳалласи аҳолиси маҳаллани ичимлик сув билан таъминлаш талаби биланг шаҳардаги марказий кўчалардан бирини тўсиб қўйди.\n“Сув беринг!”, “Бизга ичимлик суви керак!” каби шиорлар ёзилган плакатларни кўтариб чиққан аҳоли йўлни бир неча соат давомида тўсиб турди. Акцияда қарийб 30 киши иштирок этди.\nҚўлидаги 3 ойлик гўдагини кўтариб норозилик акциясига чиққан 30 ёшли Мақбал Бахешованинг айтишича, Самал маҳалласи аҳли йиллар давомида ичимлик сув йўқлигидан қийналиб яшамоқда. Аҳоли усти очиқ қудуқлар сувини очишга мажбур бўлаётир. Натижада аҳоли ўртасида трули касалликлар кўпайяпти.\nУнинг айтишича, ичимлик сув муаммоси юзасидан кўплаб ташкилотларга қилинган мурожаатлар ҳеч қандай натижа бермаган.\nСамаллик Шўлпон опа эса ўтган йили маҳаллани ичимлик сув билан таъминлаш учун одамлардан пул йиғилиб, масъул шахсларга берилгани, аммо бунинг ҳам фойдаси бўлмаганини таъкидлади.\nЧимкент шаҳри сув таъминоти ташкилоти ходимининг билдиришича, Самал маҳалласини ичимлик сув билан таъминлаш ишлари ўтган йили бошлаб юборилган.\n“Маҳаллага сув қувури тортиш ишларига 1 миллион 400 минг танга (11500 АҚШ доллари) миқдорида маблағ ажратилган. Ўтган йили бошланган ишларни якунлаш учун режалаштирилган маблағ бу йил ажратилмаяпти. Шунинг учун маҳаллани бу йил ҳам сув билан таъминлаш имкони йўқ”, - деди мутасадди шахс.\nЧимкентдаги 18 та маҳаллада ичимлик сув муаммоси мавжуд. Вилоятнинг чекка қишлоқларида ҳам аҳвол шу. Вилоят овулларининг 90 фоизида тоза ичимлик сув муаммоси бор. Кўп қишлоқлар аввал ичимлик сув билан таъминланган бўлса-да, кейинчалик сув қувурлари эскиргани боис таъминот тўхтаб қолган.\nЖанубий Қозоғистон вилояти ҳокимлиги маълумотига кўра, вилоят аҳолисини ичимлик сув билан таъминлаш мақсадида 2005-2010 йилларга мўлжалланган “Тоза сув” давлат дастури амалга оширилмоқда. Бу дастурга биноан вилоятдаги 818 та аҳоли пунктини ичимлик сув билан таъминлаш режалаштирилган.